
Hálás  tisztelettel  ajánlom  szerény  munká- 
mat Dr.  BÉKEFI  RÉMIG  zirci  főapát  úrnak, 
a  magyar  művelődéstörténet  kiváló  munkásá- 
nak, egykori  szeretett  tanáromnak. 

Bárcsak  az  ő  sokat  mondó  jelszava: 
„Pro  juventutem" 
mindnyájunk    lelkében  visszhangra  találna,  kik 
a  tanári  pályára  lépünk. 

Adja  az  Ég,  hogy  úgy  legyen !  A  jövendő 
magyar  ifjúság  érdekében  szivből  óhajtja 

A  SZERZŐ. 


Bevezetés. 

„Külsőségek  nyomatéktalanok 
akkor,  ha  minden  rendén  van  a 
nemzet  életében,  de  a  küzdelem 
korában  külsőségek  eszmék  hor- 
dozói és  zászlai."  ^ 

Azt  hiszem,  bátran  felírhatom  Toldy  Ferencnek  eme  jeles 
mondását  annak  a  korszaknak  homlokára,  melyből  tárgyamat  merí- 
tettem :  a  XVIil.  század  alkonyára  és  a  XIX.  század  hajnalára.  Eme 
századok  utolsó,  illetve  első  évei  ölelik  fel  azon  korszakot,  melyet 
előzőleg  általánosságban  politikai  és  társadalmi  oldalról  óhajtok 
megvilágítani,  mert  célomnak,  hogy  a  magyar  viselet  történetét  eme 
korban  feltüntessem,  megfelelő  hátteret  csak  ligy  találhatok,  ha  elő- 
zőleg vázolom  ama  külföldi  hatásokat,  melyek  eme  kor  viselet- 
történetére a  mai  napig  is  eltörülhetetlen  bélyeget  nyomtak. 

Századonkinti  szoros  határvonalat  húzni  a  viselettörténet  terén 
nem  igen  lehet,  mert  az  a  divat,  mely  az  előző  korban  születik, 
gyakran  átterjed  a  következő  század  tartamára  is.  De  az  idegen 
hatásokat,  melyeket  nemzetünkre  a  szomszédos  vagy  esetleg  távo- 
labbi népek  gyakoroltak,  mint  minden  téren  és  minden  korban, 
i'igy  a  viselet  terén  is  s  talán  épen  eme  korban  lehet  legjobban 
kimutatni.  Amint  nyomokat  hagyott  népünk  viselettörténetében  előbb 
a  német,  olasz,  majd  a  török  és  lengyel  nép  érintkezése,  ép  úgy 
kimutatható  a  német  közvetítés  által  eljutott  francia  hatás  is.  A  XVIII. 
sz.  első  felében  még  a  kuruc  hatás  érvényesül  legmagyarosabb  for- 
máiban, de  már  a  század  második  felében  kezd  tért  foglalni  a 
nyugati,  francia  hatás,  mely  Bécs  közvetítése  által  jut  el  hozzánk. 
De  nemcsak  eljutott;  rövid  száműzetés  után  végleg  meg  is  telepe- 
dett nálunk,  úgyszólván  polgárjogot  nyert ;  olyannyira,  hogy  jöve- 
vény voltát  ma  talán  már  csak  akkor  érezzük,  mikor  ünnepélyesebb, 
kivételesebb  alkalmakkor  előkelőbbjeinket  őseink  régi  öltözetében 
látjuk,  vagy  midőn  a  formákhoz  szívósan  ragaszkodó  tősgyökeres 
magyar  nép  körébe  tévedünk. 


^  Toldy:  Életr.  Emi.  I.  r.  43.  1. 


Ez  a  nagy  eltávolodás  az  ősi  viselettől  természetesen  nem 
történt  egyszerre.  A  legidegenebb  kornak  tekintendők  mindenesetre 
a  XVill.  sz.  hetvenes  és  nyolcvanas  évei,  midőn  a  francia  divat 
saját  hazájában  is  a  legnagyobb,  sőt  mondhatnók,  hogy  legmeré- 
szebb formákat  öltött.  Hosszú  frakk  széles  kihajtóval ;  ujjnélküli  kihaj- 
tós mellény,  melyhez  finom  vászonból  készült  fodros  ingelőt  (jabot) 
viseltek ;  ezekhez  járult  a  gazdagon  zsinórozott  nadrág.  Az  öltöny- 
darabok a  legfinomabb  brocard,  arany-,  ezüstszövetből  vagy  bár- 
sonyból készültek,  rendesen  feltűnő  színekben.  A  nadrág,  térdnad- 
rág (culotte)  fehér  selyembársonyból  volt  gyakran  előállítva  és  alól 
csattos  szíjjal  ellátva.  Ennek  folytatását  képezte  az  angol  kamásli, 
melyhez  kivágott  csattos  cipőt  húztak.  A  fejükön  a  férfiak  púde- 
rezett dús  loknit  vagy  parókát  hordtak  s  ehhez  háromszögletű  ka- 
lapot. Hogy  a  fényűzésnek  is  hódoljonak,  egyszerre  két  órát  is 
viseltek  s  a  mi  ma  kissé  hihetetlennek  tűnik  fel  előttünk,  a  férfiak 
óriási  nagy  muffokat,  vagyis  karmantyúkat   használtak.^ 

A  forradalom  után  a  francia  divat  még  szeszélyesebbé  vált.  A 
férfiak  igazi  gigerlik  lettek,  úgy,  hogy  méltán  illette  a  divat  eme 
ferde  kinövését  az  „Incroyable"  (lehetetlenség)  kifejezés.  A  consu- 
látusnak  kellett  fellépni  az  elharapódzó  szélsőségek  ellen. - 

A  francia  női  divat  terén  a  70— 80-as  években  egyes  udvari 
hölgyek  és  előkelő  dámák  voltak  mérvadók.^  1764-ben  Madame 
Pompadour,  1775-ben  Dubarry  grófnő,  majd  Mária  Antoinette. 
Pompadour  különösen  a  drága  szöveteket  kedvelte,  míg  Dubarry 
inkább  szemérmetsértő  öltözködéséről  vált  hírhedté.  Mária  Antoi- 
nette ügyet  sem  vetett  az  udvari  szokásokra  s  egyik  operatáncosnő 
divattalálmányait  követte.  Midőn  egy  alkalommal  Mária  Teréziának 
elküldi  fényképét,  ez  olyféle  megjegyzéssel  küldi  neki  vissza :  azt 
hittem,  egy  francia  királynőt  fogok  csodálni  e  képben  s  ahelyett 
egy  felcifrázott  operaénekesnőt  látok. •^ 

A  francia  nők  rendkívül  nagy  gondot  fordítottak  a  hajvise- 
letre ;  kitűnik  abból  is,  hogy  Mme  Pompadour  fodrásza  200.000 
livres  bevételre  tett  szert.^  A  magasra  felépített  hajviselet  körülbelül 
1780 — 85-ig  tartott.  Hogy  mily  óriásiak  lehettek  a  frizurák,  arról 
fogalmat  alkothatunk,  ha  olvassuk  Mademoiselle  Frédin  hirdetését, 


'  Weisz:  1221- 

-1222-1223. 

*  Weisz:   1241. 

].,  1243.  1. 

"  U.  0.  1224.  1. 

'  Weisz:  1225. 

1. 

'  U.  0.:  1228.  1. 

ki  egy  kalapot  kínál,  melyiken  egy  tengeri  hajó  minden  hozzávalók- 
kal, sőt  ágyúkkal  is  fel  van  szerelve.* 

1785-ben  hirtelen  változás  áll  be  a  hajviseletben.  A  királyné 
betegség  következtében  haját  veszti,  kénytelen  parókát  viselni ;  hogy 
pedig  ez  megállhasson,  nem  lehetett  oly  nagy  és  nehéz.  így  lesz 
divatossá  a  gyermekfrizura  vagyis  a  l'enfant'  s  ezzel  egyidejűleg 
divatba  jön  a  sapka,  fejkötő  és  a  férfiakéhoz  hasonló  kis  kalap. ^ 
E  helyen  óhajtok  még  röviden  szólni  a  francia  nők  fényűzé- 
séről is.  Nagyon  kedvelték  az  ékszereket  és  a  szépítőszereket,  külö- 
nösen a  szépségtapaszt,  púdert  és  arcfestéket. ^  Ékszerezés  tekinte- 
tében pedig  annyira  mentek,  hogy  Madame  Taillien  egy  operabálban 
nemcsak  fején,  mellén,  karján  viselt  ékszereket,  hanem  a  lábát  is 
feldíszítette  szalagokkal  és  minden  lábujjára  egy-egy  gyűrűt  tett.* 
Midőn  a  forradalom  alatt  a  francia  divatlapok  szüneteltek,  a 
divatvilág  Bécs  felé  fordult  s  a  Wiener  Mode-t  követte.  Majd 
Berlin,  Drezda,  Lipcse  vezettek  rövid  ideig  a  divat  terén,  míg  újból 
Parisé  nem  lett  a  vezérszerep.^  A  német  hatás  a  pantalon  viselé- 
sében nyilvánult  leginkább,  mit  különösen  II.  Frigyes  Vilmos  ked- 
velt meg." 

Könnyen  érthető,  hogy  a  francia-német  divatnak  eme  nagy- 
arányú fellépése  hazánkkal  is  állandóan  éreztette  befolyását.  1790 
tekinthető  a  külföldi  hatással  szemben  mintegy  fordulópontnak  a 
hazai  viselet  történetében ;  dacára  azonban  az  országszerte  kitörő 
lelkesedésnek  és  nemzeti  ellenállásnak,  e  fordulat  nem  teremthetett 
állandó  magyar  divatot.  1820— 25-ig  újból  hódít  a  külföld,  sőt  a 
II.  József  halálát  követő  kor  is  a  legtarkább  keveredésben  mutatja 
a  magyar  és  külföldi  divatot. 

A  nagyobb,  öntudatosabb  visszahatás  csak  1825  táján  lép  föl 
és  tart  megszakítás  nélkül  60-ig  s  innen  a  legnagyobb  magyaros- 
sággal 67-ig.  Ekkor  volt  talán  utolsó  igazi  feltámadása  a  nemzeti 
divatnak ;  innen  kezdve  általánossá  lesz  nálunk  is  az  európai  divat 
a  szerepet  játszó  világban,  sőt  a  polgárság  körében  is. 

Úgylátszik,  érezte  a  nemzet  is  Toldy  mondását,  hogy  külső- 
ségek jelentéktelenek  akkor,  ha  minden  rendén  van  a  nemzet  éle- 
tében. S  ezt  —  úgylátszik  —  mindenki  elmondhatta  1867-ben. 

'  Weisz:  1234.  1. 
»  U.  o. :  1235.  1. 
'  U.  o.  :  1237.  1. 
^  Weisz:  1241.  1. 
'  U.  o. :  1294-95.  1. 
"  U.  o. :  1296.  1. 


A  francia  divat  hatása  a  magyar  viseletre. 

A  francia  hatás  Mária  Terézia  urali<odásának  idején  kezdődik 
hazánkban  és  II.  József  alatt  éri  el  tetőpontját,  kinek  uralma  alatt 
nemcsak  külsőségek,  nemcsak  a  nyelv  terén  válik  meg  nemzetünk 
ősi  tradicióitól,  hanem  már-már  önállóságát  is  elveszti.  Érzi  is  a 
haza  kétségbeejtő  sorsát  minden  jó  hazafi.  Egy  magyar  öltözetű 
ifjú  lép  be  az  idegenül  öltözött  becskereki  úri  társaságba  s  ilyen 
nótát  énekel  a  cigányszó  mellett : 

„A  madár  a  tollát,  hangját  nem  cseréli.. 
Aminek  született,  azt  az  éltet  éli. 
Te  magyar,  mindenben  követed  a  majmot; 
Módi  bolondjává  lett  a  régi  bajnok. 

Még  a  nyelvedet  is  rútul  megtagadod, 
Közelget  immáron  a  te  végső  napod. 
Ki  sajnáljon  téged,  óh  elfajzott  magyar ! 
Más  élte  van  annak,  aki  élni  akar "  ' 

De  hogy  is  ne  volna  szomorú  a  magyar  nóta  abban  a  korban, 
mikor  —  szinte  hihetetlennek  látszik,  hogy  a  buzgó  hazafi  és  iró 
Kisfaludyak  németül  leveleztek  és  négyszemközt  ezen  a  nyelven 
beszélgettek ;  de  a  közrendű  nemesség  is  hozzá  kezdett  sok  helyt 
a  nyelvhez  édesedni,  főleg  asszonyai  által,  kik  a  divattól  el  nem 
akarának  maradni  s  végre  szégyenlettek  társaságban  és  közhelyen 
magyarul  beszélni  s  így  a  társas  térről  nagyobbrészt  leszorult  nyelv 
már  csak  a  középnemesség  házi  körében   folytatott   sinylő   életet.^ 

Ha  pedig  nem  tudtak,  vagy  nem  akartak  németül  társalogni, 
akkor  latin  nyelven  érintkeztek  s  hogy  ezt  elhigyjük,  tekintsünk 
csak  meg  egy  úri  társaságot  II.  József  korában,  hol :  „A  férfiak 
kivétel  nélkül  deákul  beszélnek,  az  asszonyságok  németül  társalog- 

»  Vas  G.:  11.  József,  cs.  k.  II.  k.  14.  1. 
'  Toldy:  Életr.  Emi.  II.  k.  73-74.  1. 


nak,  csak  néhány  fiatal  lány  súg  egymásnak  magyar  szót.  Még  ők 
nem  rég  szabadultak  ki  a  gyermekszobából  s  még  nem  tanultak 
meg  repülni  a  divatos  szélben."  *  Akik  onnan  kiszabadultak,  azok 
bizony  hamar  követték  az  idegen  divatot  s  talán  nem  igaztalanul 
mondja  a  hazafias  nótárius : 

„Az  ifjúságon  végig  tekintettem  : 
Francziák,  Anglusok  ezek  én  azt  véltem. 
Mind  idegen  nyelven  szóltak  jól  Ítéltem 
Tarkák,  tán  bolondok,  ily  gonddal  is  éltem. "'- 

Ez  a  kor  az,  melyről  naplójában  így  ir  Déryné :  „Szegény 
Magyarhon,  most  épen  oda  mentél  vissza,  ahol  nem  tudom  már 
hány  évvel  ezelőtt  Pesten  divatoztál.  Aha,  tudom  már,  mikor  sze- 
gyeitek magyarul  beszélni."  ^ 

De  közelebbről  is  megtekinthetjük  a  fent  említett  társaságot, 
hova  Vas  Gereben  vezet  el  bennünket;  hol,  mint  ő  megjegyzi,  „a 
neveket  elszámlálva,  az  ypsilonból  bőven  kijutna,  de  bajusza  alig 
van  néhánynak"  s  akad  köztük  olyan  is,  „ki  még  az  orrát  is  meg- 
fogatta a  borbélylyal,  hogy  a  bajusz  helyét  hetenkint  háromszor 
simára  vakarja."* 

Igen  jellemzően  és  a  francia  divatot  kigúnyolva  írja  le  a  tár- 
saság hajviseletét:  „ha  betekintenénk  az  ablakon,  elbámulnánk  az 
emberfejeken,  értem  a  férfiakén.  Minden  fejnek  volt  hátul  egy  nyele, 
mint  a  serpenyőnek,  a  fej  meg  volt  mártva  lisztben  s  azt  hinnénk, 
hogy  az  érdemes  molnárcéh  tartja  lakozását,  s  a  maga  mestersé- 
gét nyilvánvalóképen  vallván,  a  lisztet  használja  hajkenőnek. "^ 

Hogy  pedig  fent  említett  szavait  tréfás  színben  ne  lássuk, 
mindjárt  ki  is  jelenti,  hogy  akkoriban  volt  divatja  a  copfnak  és 
hajpornak.  A  hajviseletnek  egy  más  formáját  is  felemlíti  következő 
soraiban :  „társainak  nyakából  úgy  nyújtózkodik  alá  a  hajfonat, 
mintha  kínálkoznék :  ezt  tessék  megmarkolni,  ha  meg  akarnak 
engem  fogni."  ^' 

A  francia  hatás,  amint  már  az  említett  adatokból  is  kitűnik,  a 
hajviselet  terén  volt  legjobban  érezhető  úgy  a  férfi,  mint  a  női 
világban. 

^  Vas  G.:  II.  József  cs.  k.  II.  k.  6.  1. 

^  G. :  VI.  r.  47.  1. 

"  Déryné:  II.  k.  6.   1. 

^  Vas  G. :  II.  József  cs.  k.  II.  k.  6.  I. 

■  Vas  G. :  II.  József  cs.  k.  II.  5.  1. 

'  U.  o.:  11.  1. 

„Elhagyja  bajuszát,  kit  nem  réy  neveié, 
Hogy  ez  a  magyarság  alkalmatlan  jele."' 

mondja  a  divatot  ostorozó  Dayka ;  de  keserű  kifakadása  nem  talált 
vissziiangra  honfitársai  lelkében,  csupán  abban  a  günyversben, 
mely  vele  egyet  mond  : 

„■Szakállát,  bajuszát  mind  leberetválja, 
Sőt  még  a  fejét  is  éppen  megkopasztja, 
Fejét  fedi  kecskeszörős  parókája, 
Kinek  kettős,  kinek  hármas  az  ö  ága  "  - 

S  midőn  a  nök  hajviseletét  rójja  meg,  hasonló  irónia  hatja  át  sorait: 

„Vagy  pedig  tyúk  kosárt  csinálván  hajából 
És  azt  is  nevelvén  idegen  fajtából. 
Tedd  ijesztő  fejét  öt  hat  akkorának. 
Mint  az  asszony,  vagy  régen  valának. 
Vagy  a  minap  egy  kis  idöfordulatfal 
Csinosan  öltöztek  csinos  sodrozattal. 
S  az  ily  képtelenül  megnevelt  fejére 
Rak,  mint  gólya  fészket  a  ház  tetejére."  ^ 

Azt  hinnők,  hogy  Dayka  gúnyolódása  alaptalan,  ha  nem  lenne 
alkalmunk  az  ö  igazolására  újra  megszólaltatni  gúnyversünket : 

„Fátyola  pókhálós,  ejesztő  taréja, 
Nájmódi,  sok  czók-mók  rojtos  pántlikája. 
Dróton  füdzött  búbos,  borzas  parókája, 
Magas  tornyos,  pipes,  csúcsos  bóbitája  "  * 

Lehet  azonban,  hogy  a  költök  a  hatás  kedvéért  túloznak, 
azért  álljon  itt  bizonyságul  Vas  Gereben,  akinek  —  mint  maga  is 
bevallja  —  nincs  bátorsága  a  nők  hihetetlen  öltözetét  leirni  s  így 
a  családi  képtáraknak  ezen  időbeli  maradványaihoz  utasít  bennün- 
ket, hol  láthatni,  amint  a  nök  fejükön  megtelepedett  asztagokat, 
boglyákat  viseltek,  melyekhez  szénahányó  villa  való  fésűnek ; 
„ezeknek  leírásához  hat  mesterember  kell,  hogy  megmondja  min- 
denik, mit  készített  a  furcsa  épülethez."  ^ 

Szinte  véletlen  ritkaság  számba  ment  egy-egy  magyaros  haj- 
viselet s  találóan  jegyzi  meg  írónk,  hogy  magyaros  hajviselete  csak 
annak  voil,  akit  nem  értek  rá  divatosan  megfésülni.^ 

'■  Dayka:  A  nemzeti  öltözet.  09  -  70.  I. 

''Magyar  Történelmi  Emlékek:  írók.  36.  k.  498-500.  1. 

°  Dayka:  A  nemzeti  öltözet.  187.  1. 

'Magyar  Történelmi    Emlékek:  Írók.  36.  k.  498-500  1. 

■"'  Vas  G. :  II.  József  cs    k.  II.  k.  8.  I. 

"  Vas  G.:  II.  József  cs.  k.  II.  k.  8.  1. 

Adatainkból  látjuk,  mily  óriási  mérveket  öltött  a  francia  divat 
hatása  1790  előtt  első  sorban  a  hajviselet  terén;  de,  hogy  meny- 
nyire háttérbe  szorította  az  öltönyök  és  egyéb  ruhadarabok  régi 
formáit  is,  annak  tanúsága  gyanánt  talán  elég  annyit  említeni,  hogy 
a  magyar  öltözetet  ebben  a  korban  csak  mint  maskara  öltözetet 
használták  előkelőbb  magyarjaink  közül  igen  sokan. 

„1790  farsangján  Festetich  Lajos  Nagy-Gombán  bált  hirdetett 
—  írja  egy  levél  — .  Somogymegyei  előkelő  Uraságok  és  Asszony- 
ságok sereglettek  össze ;  midőn  legjavában  folyt  a  tánc,  megjelen- 
tek gróf  Festetich  Úr  hitvese,  Saller  Judíth  Asszony  és  Dezső  Imre 
úr  házastársa,  Rosti  Rustina  asszony  és  Gaál  Francziska  kisasszony 
régi,  díszes  magyar  öltözetekben,  akikre  az  egész  mulató  társaság 
elbámulván,  álorcás  személyeknek  nézte  őket.  Az  Úri  Nőszemélyek 
azonban  csakhamar  kijelentették,  hogy  ők  épen  nem  maskarának 
vették  fel  a  honi  viseletet,  de  igazi  köntösnek  s  hogy  ezután  min- 
dig így  fog  lenni."  ^ 

„Egyébként  is  —  folytatja  a  levél  —  nagy  volt  ezen  a  Somogy- 
megyei részen  az  idegen  öltözetekre  való  majmolás,  a  dunántúli 
szép,  nemes  asszonyok  Bécsből  hozatták  a  módit  s  minden  por- 
tékát." -^  S  az  idegen  divatnak  ezt  a  nagyfokú  utánzását  s  a  kül- 
földről való  rendelést  megerősítik  Déryné  adatai  is,  melyek  szerint 
„gr.  Bethlen  Domonkos  Angliából  hazajövet  meg  akarta  honosítani 
Erdélyben  a  vereses-sárga,  nagy  kockájú  schleppes  palástot,  tuniquel 
s  a  térdig  érő  kamáslit,  de  nem  sikerült,  ő  is  letette.^  Gróf  Csáky 
Tivadarról  pedig  azt  írja,  hogy  saját  és  felesége  számára  is  Bécs- 
ből rendelt  Kassára  mindent  1790  után  is.^ 

De  talán  e  tekintetben  legtöbbet  mondó  Ányos  Ferenc  fele- 
ségének, Gadóczi  Rőth  Klárának  az  esete,  aki  Bécsbe  járt  csinál- 
tatni frizuráját,  pedig  tengelyen  utazott  s  egy  hétig  tartó  kínos, 
keserves  utazás  után  jutott  divatos  vuklijai-,  meg  loknijaihoz.'"^  Akik 
nem  Bécsből,  azok  feltétlenül  Parisból  rendelték  divatos  ruháikat 
és  kelméiket,  hogy  így  ne  csak  a  ruhák  formája,  de  még  anyaga 
tekintetében  is  idegenek  legyenek. 

A  férfi  ruhadaraboknál  kezdetben  csak  feltűnő  átalakulást 
tapasztalunk;  a  zsinorzat  még  a  XVIII.  sz.  végén  is  megmarad;  a 

'  Vay  S.:  80—81.  1. 
=  Vay  S. :  80. 1. 
=*  Déryné:  II.  k.  169.  I. 
^  U.  o. :  III.  k.  50.  1. 
'  V  a  y  S. :  80.  1. 


12 

nőknél  a  magyaros  ruhadivat  a  XVIII.  sz.  második  felében  teljesen 
háttérbe  szorul  s  átengedi  helyét  a  külföldnek.  Hogy  mily  mérveket 
öltött  az  idegen  divat  a  ruhadarabok  körében  is,  álljon  itt  példa 
gyanánt  kedvelt  színésznőnk,  Déryné  édes  apjának  öltözéke :  három- 
szögű kalap,  frakk,  selyem  strimfli,  csattos  cipő,  térdig  érő  fekete 
bársony-bugyogó,  ehhez  fehér  mellény,  széles,  lefüggő  nyakra- 
valóval.^ 

Hova  tűntek  a  magyaros  ruhadarabok?  Hol  az  ősi  mente, 
dolmány?  a  sarkantyús  csizma?  Meg  van  az  ősi  mente,  de  meg- 
ütköznénk apáink  mentéjén  abban,  ami  ott  nincs :  t.  i.  elülröl  a 
mente  sarka  —  jegyzi  meg  egyik  írónk  —  el  volt  csípve ;  egy 
darab  mentét  látva  azt  hinnők,  hogy  a  hegyét  a  kutya  harapta  el 
a  vigalom  estéjén  s  hamarjában  úgy  segítettek,  ahogy  lehetett."-  Ne 
csodálkozzunk  hát  Dayka  keserű  sorain : 

„Nemzetem  kezd  ismét  idegent  majmolni. 
Legelőbb  is  magyar  rövidli,  nem  német, 
Nyers  testemre  szabott  kurta  kis  mentémet 
Unkommód,  azt  mondja   Ezt  hát  elvetette, 
Prémzett  vagy  prémetlen  kabát  kell  helyette  "  ^ 

Majd  mintegy  vigasztalásképen  teszi  hozzá : 

,Az  egy  magyar  nadrág  marad  meg  véglére." 

De  sajnos,  következő  adataink  még  ezt  az  utolsó  magyar 
ruhadarabot  is  megtagadják,  ami  kitűnik  Kazinczy  azon  soraiból, 
melyekkel  Orczy  Lőrinc  költő  tábornokkal  való  találkozását  leírja: 
„Egy  este  ő  is  theatrumba  ment  gyalog  és  egyedül,  csak  akkor 
sejtem  meg,  hogy  jön,  midőn  mellettem  elméne.  Plundrában,  azaz 
térdig  érő  német  nadrágban,  viaszos  nehéz  stibliben  láta  meg  fel- 
kötött ezüst  sarkantyúval,  mely  a  mágnás  fiuknál  ugyanazon 
elnémetesedni  kezdő  világban  módi,  de  nem  oly  elhatalmazott,  hogy 
nekem  is  így  kellett  volna  öltöznöm."  „Kisfiú,"  —  igy  monda  Orczy,— 
„mit  mondana  erre  a  tisztes  öltözetre  a  nagyatyád,  az  én  lovagló 
pajtásom,  ha  igy  látna.  No  jó,  no  jó,  csak  a  szivetek  magyar  legyen 
még  ha  veszni  indultatok  is."  ^  Nagy  őszinteséggel  teszi  aztán 
hozzá  Kazinczy,  hogy  ezek  hallatára  csaknem  elnyelte  szégyenleté- 
ben a  föld. 

Kazinczy   nagyatyja,    Bossányi  Ferenc  még   a   legmagyarabb 

'  Déryné:  1.  k.  20.  1. 
"  Vas  G. :  11.  József  cs.  k.  II.  k.  6.  1. 
^   Dajka:    A  nemzeti  öltözet.  69— 7ű.  1. 
'   Kazinczy:  Önéletrajz.  75-77—78.  I. 

érzésű  és  öltözetű  emberek  közül  való  volt.  Mentéje,  nadrágja 
mindig  egyazon  színből,  buzavirágszín  arannyal  vagy  vasszínü  s 
dohányszínű  s  ezek  selyemmel.  Lajblija  sohasem  volt  s  mentéjét 
mindig  az  ingre  vette  fel  s  legombolta  mellén,  gyomrán.  Fekete 
kordovány  csizmája  egész  térdig  ért  s  mindig  aranyos  zsinórral, 
sarkantyusan.  Télben-nyárban  fején  egy  sinkónak  csúfolt  alacsony 
kalpag,  nyusztból,  mint  mentéje  préme.^ 

Hogy  maga  Kazinczy  Ferencz  is  mennyire  érezte  a  divatos 
áramlat  tarthatatlan  voltát  s  hogy  a  szive  az  idegen  ruha  alatt  is 
mily  magyarán  érzett,  az  kitűnik  alábbi  soraiból :  „Egy  magyar 
rábeszéle,  öltözném  strimflibe,  cipőbe  s  jelenjek  meg  így  minde- 
nütt, Bécsben  azt  teszi  minden  ifjabb  magyar.  Hittem  neki,  mert 
így  jára  Palásthy  és  Beöthy  és  Szlávy  secretáriusok,  sőt  bőrnadrá- 
gocskában  láttam  magát  Pászthoryt  is,  de  stiblivel  s  íme  Pászthory- 
nak  ebédjén  strimfliben  jelentem  meg,  hajtáskával,  koszperddel. 
Belépvén  ebédlőjébe,  megrezzenek,  midőn  a  falról  Széchy,  Skerlecz 
Miklós,  Szily  Somsich  Lázár  néznek  le  rám,  óbester  gróf  Drasko- 
vics  János  pedig,  kinek  szemeit  a  festő  földre  sülyesztette,  pirulni 
látszik  érettem.  A  cseléd  előttem  ajtót  nyita  s  Pászthory  elnémulva 
fogadott.  Csaknem  elnyele  szégyeltemben  a  föld.  Jártam  úgy  ezután 
is,  de  Pászthory  elébe  így  nem  léptem  többé."  "^ 

Még  tarkább  öltözetben  mutatkozik  be  előttünk  Sztáray 
Mihály  :  pipacsszín  frakk,  világoskék-atlasz  lajbli  és  nadrág,  aranyo- 
zások, tűzések  nélkül  s  könnyű  csizmában,  nem  cipőben.  Üstöke 
kontyba  volt  lehajtva,  haja  szorosan  a  nyakacsigája  felett  meg- 
kötve, hármasán  befonva,  hármasán  alá,  fel  és  ismét  alá  hajtva  s 
fekete  pántlikával  bodrosan  átkötve.^ 

Az  ilyen  és  ehhez  hasonló  hajviselet  persze  nem  tűrhette 
többé  a  magyaros  kucsmát,  kalpagot ;  azért  biztatja  költőnk  a 
magyar  hazafit ; 

„Hányd  el  kalpagodat,  csákódat,  kucsmádat. 
Viseltük  már  elég,  megunták  nagyjaink. 
Maholnap  új  törvényt  szabnak  asszonyaink."  * 

Tekintsük  hát  meg  divatos  asszonyaink  öltözetét  is  általános- 
ságban. Legjobb  útbaigazítónk  leend   a  Peleskei  nótárius,    ki  nem 

^Kazinczy:    P,  E.  8.  1. 

==    Kazinczy:    P.  E.  89-90.  1. 

^Kazinczy:   P.  E.  42.  i. 

^    D  a  y  k  a  :  A  nemzeti  öltözet.  69.  lap. 

szűnik    meg    gúnyjaival    illetni   a    külföldieskedö    magyar  nőket  s 
idegen  öltözetüket  imigyen  rajzolja  le : 

„Csodálatos  szinü  vala  a  gúnyája, 
Mint  szánytalp  görbe  volt  két  szárnya  formája, 
Ez  alatt  hasonló  szinü  volt  szoknyája. 
Mint  fiirész  kivágva  kék  előruhája."  '■ 
(Az  u.  n.  kaka  düfén  szoknya.) 

Nem  kevesebb  iróniával  mutatja  be  felső  ruhájukat : 

„Testén  öltözete  lebegett  s  vala  tág, 
Ilyen  csúfos  szabást  ritkán  látott  világ. 
Rózsaszín  tafota  volt  felső  ruhája, 
Hátán  az  úgy  állott,  mint  Mójzes  táblája. 
Rövid  volt  s  két  karján  ráncolt  volt  munkája, 
Violaszinií  volt  ez  alatt  szoknyája  "  - 
(Ez  volt  az  u.  n.  karakó.) 

S  talán  nem  is  volna  teljes  a  divatos  nő  öltözéke,  ha  meg 
nem  tudhatnánk,  hogy: 

„Vereses  Tintuchbol  volt  főkötő  fején 
Fél  réf  hosszúságú  másli  az  elején. 
Oly  nagy,  mint  egy  szita  vala  kerületén 
Vége,  mint  zsupp  fügött  hátának  közepén. 
Homlokán  lecsüggve  hordta  nyírott  haját. 
Berzsenynyel  festette  a  vénség  hibáját."' 

Csoda-e  hát,  ha  ennyi  furcsa  újdonság  láttára  falusi  nótáriu- 
sunk színházban  képzeli  magát  s  így  szól : 

„itten  Urak  . .  .  dámák  voltak  oly  ruhában 
Mint  akik  játszottak  s  táncollak  Scenában."^ 

Íme  ennyire  haladt  az  idegen  utánzás  11.  József  császár 
idejében  úgy  a  férfi,  mint  a  női  világban.  Szinte  a  ritkaságok  közé 
tartozik  ilyen  divatos  korban  az  az  eset,  hogy  Nagyváradon  1789 
októberében  Tisza  István  báljára  csak  két  tisztviselő  jött  el  német 
ruhában  —  ezek  közül  is  az  egyiknek  kabátját  összetörte  a  háziúr.^ 

Nem  veszett  hát  ki  végkép  a  honfi  keblekből  a  magyar  haza 
szeretete,  a  magyar  viselet  iránti  ragaszkodás.  Jobbjaink  érezték, 
hogy  József  alkotmány-  és  nemzetellenes  uralkodása  végkép  meg- 
ássa hazájuk  sírját.  S  az  ö  halálának  kellett  bekövetkezni,  hogy 
Magyarország  újra  életre  keljen. 

'  G.  X.  r.  90.  1. 

2  U.  o.  107,  1C8-109.  1. 

^  G.:  X.  r.  112.  1. 

*  U.  0 :  VI.  r.  48. 1. 

"  Mii.  magy.  tört.:  Vili.  k.  458.  1. 


II. 

Visszahatás  az  idegen  divat  ellen  1790-ben. 

A  II.  József  császár  halála  után  bekövetkezett  nemzeti  vissza- 
hatás nemcsak  politikai  és  irodalmi  téren  éreztette  hatását,  hanem 
társadalmi  téren  s  így  a  viselelet  terén  is.  A  kitörő  lelkesedést  a 
nemzet  örömteli  hangulatát  leghívebben  Kazinczy  festi.  „Abauj, 
mint  egyéb  megyék,  bandériumát  küldé  Budára  a  korona  tiszteleti 
őrzésére  s  Kazinczy  annak  tagja,  az  imént  oly  csendes  fővárost 
olyannak  találta,  mint  egy  győzedelmes  hadi  tábort.  Május  22-én 
álla  először  őrt  a  szent  küszöb  ajtajánál  s  itt  fogant  meg  lelkében 
s  majd  az  őrszoba  asztalán,  a  királyi  vár  fedele  alatt  irá  meg 
Prónay  Lászlóhoz  intézett  ama  hires  —  nem  levelét,  hanem  — 
dithyrambját,  melylyel  Hamletjét,  a  nemzeti  átalakulás  e  forró 
barátjának  ajánlá."^ 

E  levelet,  illetve  dithyrambot  egész  terjedelmében  ide  iktatom, 
mert  minden  sora  élénk  bizonyítéka  az  1790-iki  felbuzdulásnak  s 
az  abból  eredő  visszahatásnak. 

„Édes  álom-e  vagy  valóság,  amit  látok?  Budának  utcáin 
nem  az  az  elasszonyosodott,  elpuhult  nép  tolong,  melyet  még 
tavaly  nappaizsok  alatt  levont  süvegekkel,  feltornyozott  hajjal  tarka 
strimfliben  láttam  sétálgatni !  Hazám  anyavárosában  nem  hallom 
többé  úgy  mint  ezelőtt  még  kevéssel  csak  annak  a  nemzetnek 
mormogását,  mely  iránt  hamilkari  idegenséget  igyekeztek  belénk 
önteni  hanyatlásunkat  előre  látott  atyáink.  íme  közelítő  lókopogást 
hallok;  a  lobogó  kalpag,  a  sugár  kolcsagtoll,  az  idegen  szabású 
hosszas  tóga  helyett  felöltött  katonás  ságum,  a  csillámló  széles 
kard,  s  tarsolyain  visszanyert  koronánk  képe,  vagy  az  őrbagoly. 
a  tárogató  sip  keserves  emlékezetű  hangja,  a  kardcsörtetés,  az 
ágaskodó  lovak  nyerítése  .  .  .  Hazámnak  kegyelmes  istenségei !  mi 
ez?  ily  hirtelen,  ily  véletlenül?  Látom,  látom  kijózanodtunk  részeg- 

'  Toldy:  Eletr.  Emi    125    12d. 

ségünkböl  s  érezzük,  hogy  az  aqua  tofana,  melylyel  némely  bol- 
dogtalan udvari  tanácsos  még  elfelejthetetlen  kegyességíí  asszo- 
nyunk li.  Mária  uralkodása  alatt  itatott,  azt  a  tüzet,  amelyet  ök 
veszedelmesnek  tartottak  és  amelylyel  mi  —  mi,  egy  maroknyi 
nép !  —  Máriának  igazgatására  ajánlt  hazánkat  és  egész  atyai 
örökségét  annyi  hatalmas  ellenkezők  kezéből  Európának  bámulá- 
sára kiragadtuk,  el  nem  olthatta.  Látom,  hogy  hazánkban  sok 
viszontagságaink  után  végre  feltaláltuk  hazánkat .  .  .  íme  férfiaink 
és  asszonyaink  elhányták  a  kölcsönzött  öltözetet ;  elállottak  a  káros 
idegen  szokásoktól ;  most  már  nem  úgy,  mint  ezelőtt  kevéssel, 
gyönyörködve  beszélnek  azon  a  nyelven,  amelyen  Etele  és  Etelka 
beszélt  s  nemes  elpirulással  vallják  meg,  hogy  megcsalódtak, 
midőn  megromlott  Ízlések  ennél  a  kedves  hangzásúnál  szebbnek 
tartotta  azt  a  dörímgő,  zordon  nyelvet,  amely  semmire  sem  alkal- 
matosabb  a  .  .  .  hideg  parancsolásnál.  Óh  ne  háborítsa  fel  senki 
boldog  elragadtatásomat  hideg,  fagyos  okoskodásaival ;  engedjen 
szabad  folyamatot  boldog  örvendezésemnek  s  gyulaszsza  példám 
után  szivét  annak  érzésére,  amit  szivem  érez !  .  .  .  Tudom  én  .  .  . 
hogy  ezek  a  külső  jelenségek  nem  csalhatatlan  jelei  annak,  amit 
mutatnak :  de  ki  ne  fakadozzon  örömsikoltozásra,  midőn  elroncsolt, 
eltaposott  nemzetünk  ismét  felemeli  a  porból  fejét  és  visszavévén 
nyelvét,  ruháját  és  szokásait,  az  lesz,  amiről  ezelőtt  félesztendővel 
a  gyenge  hit  álmodni  sem  bátorkodott:  egy  szabad  nemzet  —  egy 
tulajdon  törvényeivel,  nyelvvel,  ruhával  biró  nemzet  —  egy  oly 
nemzet,  melynek  minden  tagja  fegyvert  viselni  született  és  kész 
oltalmazója  hazájának  és  királyának." 

„Győztünk !  s  most  látjuk,  hogy,  ha  bár  a  borongós  időkben 
rettegésünk  nem  vala  is  gyáva  elcsüggedés,  csakugyan  haszontalan 
kérésekkel  terheltük  az  egeket,  minek  előtte  a  mérték  megtelt, 
hogy  szűnjenek  meg  csapkodni.  Javunkra  vált  megaláztatásunk.  A 
kiállott  veszedelmek  tanítottak  meg  bennünket,  hogy  az  egyenet- 
lenség, versengés,  a  külföldi  asszonyok,  öltözet  és  szokás,  a  spártai 
mértékletességtől  .  .  .  való  eltávozás  oly  közelnyire  ragadta  végső 
elpusztulásához  hazánkat,  hogy  még  neve  eltörlésétől  is  méltán  retteg- 
hetett. Ezek  a  szomorú  emlékezetű  idők  tanítottak  meg  bennünket 
arra,  hogy  nyelvünk  megtartása  és  elterjesztése  nélkül  hazánkban  is 
mindig  idegenek  leszünk  .  .  .  sőt  egyedül  ezeknek  köszönhetjük  azt, 
hogy  hazai  literatúránk  a  német  nyelv  terjesztgetése  által  vetél- 
kedésre ingereltetvén,  kevés  idő  alatt  segítség  nélkül  is  arra  a 
magasságra  lépett,  amelyre  különben  fél  század  kívántatott  volna." 


„Most,  most  midőn  ezeket  önön  veszedelmünk  által  tanultuk 
meg ;  most  midőn  a  hazafiúi  hűség  lelke  mindenfelé  fú  .  .  .  midőn 
Titusunk  koronázására  és  boldogságunk  felállítására  az  ország 
nagyjai  Budán  összvegyülekezve  lesznek  —  most  kezd  bennem  újra 
éledni  az  a  remény,  hogy  nyelvünket  .  .  .  közdolgaink  folytatására 
fordítjuk ;  és  közelebbről  az,  hogy  az  országgyűlése  alatt  Melpo- 
menének  és  Thaliának  magyar  templomot  szentelünk."^ 

íme  így  ír  az  a  Kazinczy,  akit  még  nem  régen  német  plun- 
drában  és  viaszos  stibliben  láttunk.  Azonban  nemcsak  egyesek, 
hanem  az  egész  nemzet,  maga  az  országgyűlés  is  sürgette  a  régi, 
magyar  viselet  helyreállítását :  A  magyar  viselet  kötelessé  tételére 
a  rendek  igen  nagy  súlyt  helyeztek,  úgy  akarták,  hogy  mindkét 
nemű  nemes  magyar  ruhában  járjon.-  Más  helyen  pedig  ezt  olvas- 
suk: „Legelsőbben  is  a  nemzeti  magyar  ruhának  felvételén  kezdett 
éledni  a  patriotizmus,  mely  annál  szebb  és  csudálatosabb  volt, 
hogy  már  alig  lehetett  magyar  ruhában  látni  valakit,  mindenütt, 
mint  az  árvíz,  a  német  ruha  áradott."  -^ 

Akadtak  ugyan  a  rendek  tagjaiban  olyanok  is,  kik  a  díszes 
magyar  öltözéket  takarékossági  szempontból  nem  a  legmelegebben 
ajánlották  —  lehet,  hogy  eme  aggodalmaikban  is  csupán  nemzeti 
érzésük  vezette  őket.  így  pl.  Szilenczy  arra  utal,  hogy  ha  a  magyar 
ruha  viselésére  vonatkozó  törvényt  megalkotnák,  sok  prémet  hoz- 
nának be  és  sok  pénzt  küldenének  érte  ki  külföldre.  Majd  kimond- 
ták a  rendek,  hogy  nem  a  ruha,  de  az  erény  teszi  a  nemzetet.* 

Hogy  külsőségük  mellett  főleg  a  szív  magyarságára  fektették 
a  fősúlyt,  az  más  adatokból  is  kiviláglik.  Korabeli  író  mondja  : 
„A  mostani  magyar  ruhákról  el  lehet  mondani,  hogy  az  a  régitől 
elüt.  A  Lajos-,  Mátyás  korabeli  nadrág  oly  bő  vala,  hogy  —  amint 
mondják  —  zsellért  lehetett  volna  fogadni  bele.  A  mente  földig 
ért,  a  dolmány  csaknem  térdig.  A  nyakravalóról  semmit  sem  tud- 
tak ..  .  Az  öt  rendbeli  gombokat,  vagyis  az  ezer  gombot  szeren- 
cséjökre  még  fel  nem  találták,  valamint  szinte  a  sok  sujtási  cifrá- 
kat sem.  Ezek  egyébként  ártatlan  dolgok,  csakhogy  magyarságunkat 
ne  csupán  abba  helyeztessük,  mert  ezek  a  konyhára  semmit  sem 
hoznak,  hanem  inkább  visznek."  ■' 

^  Kazinczy:  Levél  Prónai  Lászlóhoz.  (Toldy  :  Életr.  Emi.  125—126  1.) 

^  Kabineti  levéltár  179  0.  3812.  sz.  (Mii.  magy.  tört.  VIII.  531. 1.) 

"  Mii.  mag y.  tört.  :  VIII.  457.  I. 

*  U.  0.:  531.  1. 

=  Sokféle:  VI.  187.  I. 

Voltak  azonban  sokan,  akik  a  külsőségekre  is  súlyt  helyeztek 
ezekben  az  években ;  igazolják  ezt  az  alábbi  adatok,  melyek  sze- 
rint: „Akin  német  ruha  találtatott,  róla  leszakgatták,  kompániákban, 
bálokon  magyar  ruhán  kivül  mást  nem  szenvedtek."  ^ 

Hasonlóan  olvashatjuk,  hogy  ha  az  ilyen  divat  ellen  tüntető 
magyaroknak  valaki  ellenszegült  „házához  mennek  és  addig  mulat- 
nak vala,  mignem  hivatja  a  szabót."  - 

Az  1790—92.  országgyűlés  ruházat  tekintetében  a  katona- 
ságról is  intézkedik.  Az  országgyűlésen  hozott  8.  pont  értelmében 
„Minthogy  tudva  van  az,  hogy  a  föld  népe  az  országnak  csupán 
a  német  öltözet  miatt  gyűlöli  úgy  annyira  a  gyalog  katona  sorsot, 
hogy  azt  másként  nem,  hanem  erővel  és  természetes  szabadságá- 
nak iszonyú  megsértésével  lehet  ezen  életre  hozni,  szükséges  a 
német  öltözetet  a  magyarral  megváltoztatni,  ide  értvén  főképen  a 
tisztviselőket  is."  ^ 

Az  előző  századokban  u.  i.  főleg  a  katonaság  tartotta  fönn  a 
a  nemzeti  viseletet,  s  a  katona  viselet  szépsége  és  nemzeti  hatása 
csak  akkor  kezd  tünedezni,  mikor  felállítják  az  állandó  hadseregeket 
s  ezeket  egyenruhával  látják  el.  Egyes  csapatok  azonban  mai  na- 
pig megőrizték  a  magyaros  viseletet,  mint  pl.  a  huszárok.  Hogy 
pedig  a  huszárság  ruhája  mennyire  hódított  még  külföldön  is,  azt 
több  adat  bizonyítja.  A  19.  század  elején  a  porosz  katonaságnak 
csaknem  fele  magyar  ruhát  visel.  Midőn  1805-ben  az  Austerlicznél 
megvert  oroszok  hazánkon  át  vonulnak  haza,  huszárjaik  magyar 
szabók  által  levagdaltatják  felsőbb  rendelet  folytán  dolmányaik  és 
mentéik  fecskefarkát.  * 

1820-ban  a  bécsi  angol  követ  négy  magyar  szabólegényt, 
köztük  Sáska  nevű  debreceni  fiút  küldte  Londonba,  hogy  az  ottani 
szabókat  a  magyar  huszárruha  szabására  megtanítsák.  ^  Az  1825-iki 
országgyűlés  megnyitásakor,  naplójában  mondja  Metternich,  hogy 
a  mulatság  nemcsak  életrendjét  zavarja  meg,  hanem  azt  a  kényel- 
metlerlséget  is  rárójja,  hogy  nyelvét  és  ruháját  meg  kell  változ- 
tatnia. Latinul  kell  beszélnie  és  huszárruhát  öltenie  magára.  Az 
egyetlen  kedvezmény,  amit  megengedhet  magának  az,  hogy  bajuszt 
nem  kell  növesztenie.  ^ 

^  Mii.  m  agy.  tört. :  Vili.  470.  1. 
*  U.  o. :  457.  1. 

=■  Min.  tört. :  Vili.  k.  496.  I. 
'  S  z  e  n  d  r  e  y  :  Vis.  Tört.  28.  1. 
'  S  z  e  n  d  r  e  y  :  Vis.  Tört.  28.  I. 

"Aus  Metternich's  nacligelass.  Papiercn  193.  1.  (Mii. 
Tört,  IX.  k.  132.  1.) 

De  nemcsak  a  férfiak  részéről  tapasztalható  a  magyar  viselet 
iránti  óhaj,  hanem  a  nők  körében  is.  Egy  magyar  nő  írja  1790. 
évben  a  következő  sorokat :  ,,Pár  hét  előtt  Batthyány  hercegprímás- 
nál egy  összejövetel  alkalmával,  hol  két  francia,  egy  nápolyi  és 
két  angol  gavallér  is  jelen  volt,  felkérettek  szabad  véleményt  mon- 
dani a  mi  magyar  öltözetünkről  s  ők  elismerték,  hogy  nem  magyar 
szépségeket,  hanem  istennőket  láttak."^ 

Az  illető  sorok  írója  nem  született  magyar  nő,  csupán  magyar 
hazafi  felesége,  mégis  így  folytatja  szavait:  ,, Kívánatos  lenne,  hogy 
Magyarországon  is  olyan  törvényt  hozzanak,  mint  Svájczban,  hogy 
a  nők  épúgy,  mint  a  férfiak  kötelesek  saját  nemzeti  ruhájukban 
járni  s  így  évszázadokon  át  megtartani  azt.  Ha  II.  Lipót  látni  fogja 
november  15-én  tartandó  koronázási  ünnepélyén  a  magyar  öltözet 
pompáját  és  fényét,  bizonyára  teljesíteni  fogja  ezt  a  vágyat."  ^ 

II.  Leopold  valóban  nem  gördített  akadályt  a  nemzetnek  eme 
óhajtása  elé,  sőt  ő  maga  is,  mint  lí.  József  utóda  magyar  dísz- 
ruhát ölt  1790-iki  koronázásakor.  Midőn  a  pozsonyi  franciskánus 
templomban  aranyvitézeket  avat,  arany  skófíummal  kivarrott  szűk 
nadrág,  aranyzsinóros,  háromszorgombos  dolmány,  ötszörös  arany- 
nyal átszőtt  öv  képezik  öltözetét.^ 

Királyaink  mindenkor  viselték  a  nemzeti  öltözetet,  csupán  a 
Habsburgok  trónralépésekor  történik  nagyobb  változás,  amennyiben 
a  spanyol- német  és  francia  hatás  az  udvarnál  is  tért  hódít.  Mind- 
amellett királyaink  a  mai  napig  felöltik  ünnepélyesebb  alkalomkor 
a  magyar  díszruhát.  I.  Ferencz  király  1792-ikí  koronázásán  arany 
fonalú,  térdig  érő  mentét  viselt  és  csizmát ;  testvére,  Sándor  nádor 
pedig  ezüst  fonalú  mentében  jelent  meg,  melynek  szálai  között 
világoskék  szín  játszott.^  Majd  más  helyen  ezt  olvassuk:  „1820 
szeptember  10-én  délután  a  budai  és  pesti  fő  Asszonyságoknak 
volt  szerencséjök  felséges  Asszonyunk  udvarlására  bocsájtatni,  ki- 
ket, mint  reggel  az  urakat,  gazdag  magyar  öltözetben  méltóztatott 
fogadni  ő  felsége.  A  fő  Dámák  is  mind  nemzeti  köntösben  jelentek 
meg.  Mindkét  felségek  ugyancsak  fényes  magyar  öltözetben  este  a 


'Jacob    Miller:    Gedankeri   über  die  Nationaltracht  der  Frauen- 
zimnier  in  Ungarn.  1790.  (Szendrey :  Vis.  Tört,  25-26.  1.) 

-Jacob   Miller:    Gedanken    über   die   Nationaltracht   der  Frauen- 
zimmer  in  Ungarn,  1790.  (Szendrey :  Vis.  Tört.  25—26    1.) 

*  Tört.  képes,:  2825.  sz,  rézmetszet. 

*Kazinczy:P.  E.  106.  1. 

Budai  játékszínen  az  erántuk  hív  indulattal  gerjedező  alattvalók 
öröm  Éljen  kiáltásait  fogadták.^ 

Nagy  haladást  mutatnak  fentebbi  adataink  a  királyi  viselet 
terén  is  II.  József  öltözékével  szemben,  ki,  mikor  a  magyar  fővá- 
rosban a  „Hét  választó  fejedelem"-hez  címzett  vendéglőben  meg- 
szállt, vörös  gallérú  zöld  waffenrockot,  sárga  nadrágot  viselt, 
ehhez  pedig  nyári  időben  térdig  érő,  fehér  gyolcs  kamáslit  húzott.- 

Nagyon  természetes,  hogy  a  magyar  viselet  festői  szépsége 
e  korban  is,  mint  a  későbbi  időkben  leginkább  a  fényesebb  ünne- 
pélyek alkalmával  tűnt  ki,  mint  a  korona  visszaküldésének  ünnepén, 
11.  Leopold,  1.  Ferenc  koronázásakor,  avagy  fejedelmi  vendégek  fogad- 
tatásakor. S  e  részben  alig  találunk  külömbséget  férfiak  és  nők  magya- 
ros érzésében,  öregek,  avagy  fiatalok  lelkesedésében.  Bandériumok 
kelének  össze  a  korona  visszaküldésekor  minden  vármegyében  s 
mint  Kazinczy  leírja :  „  .  .  .  öregeink  résztvőnek  az  ifjabbak  örö- 
meiben s  udvari  tanácsos  Beöthy  Imre  és  Domokos  Lajos  róka- 
torkos zöld  mentében,  veres  nadrággal  és  dolmánynyal  jelenének 
meg,  őszek,  mint  a  galambok.  A  nadrágocskák,  hacukák,  liber- 
nyákok  egyszerre  tűntek  el.  Gombkötőink  nem  győzék  verni  az 
aranyzsinórt,  sujtást,  kreppin  rojtokat,  paszomántot,  s  Erdélyben, 
hol  minden  aranyfonál  elfogyott,  Kassáról  mene  a  kalpagrojt  és 
mentekötő  s  nem  postaszekereken,  hanem  hogy  négy  nap  már 
vehessék  a  leveleket  hordó  postán.  Esztendővel  ezelőtt  már  lehete 
látni  kurta  mentéket,  Terézia  és  József  alatt  azt  térdig  érő  hosszú- 
ságban hordottuk  s  sokan  bakancscsal,  hogy  a  frakkhoz  és  strimflí- 
hez  hasonlítson,  de  most  a  hosszú  menték  is  eltűntek  vagy  csak 
azon  látszottak,  akik  rettegésüket  bölcsességnek  szerették  volna 
nézetni,  vagy  éhen  voltak.  Lobogott  a  Zrínyi  kucsmája  minden 
fejen  pipacsszín  posztóból,  fekete  magyar  bárány  prémjével  és 
ennél  eszesebb  fejfedőnk  nem  lehete,  mert  legolcsóbb  volt  s  leg- 
alkalmasabb, lobogott  a  kócsagto'.l  a  nyusztos  kalpagokon  s  prémet 
növete  szája  felett  minden."  •' 

Asszonyaink  és  lányaink  lelkesedéséről  pedig  ez  alkalommal 
így  szól :  ,,Az  asszonyi  nem  vetélkedék  a  miénkkel  nemzetiség 
külső  jelenségei  viselésében  s  a  párisi  lipántok  helyett  asszonysá- 
gaink csipkés   fekete  kontyokat  vevének  fel,    leányaink  pártákat  s 


^  Hébe:  1.  k.  16.  1. 

-  Vay  S.:  129.  1. 

"    Kazinczy:    P.  E.  137    138-  139. 


21 

derekaikat  vállakba  szoríták  s  kötényt  kötöttek.  A  gazdagok  nyako- 
kon, mellökön,  karjaikon  kivül  még  kötényeiket  is  elhintették 
gyöngyfüzérekkel  és  aranyláncaikkal,  posztóból  varratták  zöld  men- 
téiket, fehér  mellényeiket  s  veres  szoknyáikat  s  fekete  bársony 
csákócskát  nyomtak  fejeikre.  Csak  az  a  híjjá,  hogy  kardot  is 
kössenek."  ^ 

Eddig  felsorolt  adatainkból  nyilvánvalóan  kitűnik,  mily  nagy 
visszahatást  idézett  elő  a  II.  József  császár  halálát  követő  kor  a 
viselet  terén  is.  Csodálkoznunk  kellene  azonban,  ha  azt  tapasztalnók, 
hogy  —  eme  felbuzdulás  dacára  is  —  a  német-francia  ruhadara- 
boknak nyoma  sem  maradt  volna.  Sőt  talán  eme  kornak  egyik 
legjellemzőbb  érdekessége  az,  hogy  a  legnagyobb  keveredésben 
mutatja  be  az  öltözetek  egyes  darabjait,  a  mely  keveredés  elég 
gyakori  még  a  XIX.  sz.  elején  is,  körülbelül  1825-ig. 

Arra  nézve,  hogy  e  keveredést  szemléljük,  legalkalmasabb 
például  szolgál  Istvántornya  látképe  a  Marczibányi  kastélylyal, 
mely  az  1796.  év  körüli  viseletet  mutatja  be.  A  női  viselet  általában 
francia  és  német.  A  férfialakok  közt  látunk  szüknadrágos,  csizmás 
alakot  hosszú  frakkban,  copfos  parókával,  háromszögletű  kalapban 
nyeregbe  szállni ;  lovát  kurta  bakancsba  öltözött  magas  prém- 
kucsmás  huszár  tartja.  Az  egyik  hintót  háromszögletű  kalapos 
kocsis  hajtja,  de  hátul  kardos,  tarsolyos  huszár  áll,  kurta  felöltött 
mentében.  Az  előtérben  egy  hölgyet  kisérő  főurat  látunk,  aki  szűk 
nadrágot,  kurta  bakancsot,  végig  gombos  dolmányt,  felöltött  s  elül 
végig  gombszárgalandos  és  prémmel  szegett  kurta,  derékbeszabott 
mentét,  szablyát,  ezüstgombos  pálcát,  de  háromszögletű  nemez- 
kalapot visel.  Láthatni  rajta  több  mezei  munkást  és  két  csikóst, 
kik  kurucleffentyűs  szőrmekucsmát  viselnek,  mely  mellé  forgónak  a 
kurtaszárú  pipa  van  odatűzve.  Hajuk  fürtökbe,  vagy  befonva  vál- 
lukra omlik  és  bajuszt  viselnek,  de  szakállt  nem.  Ingük  lobogós, 
nyitott  ujjú,  gatyájuk  szára  alul  összekötve.  Az  egész  öltözet 
fölött  nagy  négyszögletes  gallérú  szűrt  hordanak.^ 

Az  említett  kép  mellett  azonban  még  más  forrásunk  is  van, 
mely  az  akkori  divatnak  kétféleségét,  t.  i.  hazai  és  külföldi  voltát 
igazolja.  „1825.  táján  —  írja  egy  magyar  hölgy  —  meglátogattam 
az  aggteleki  barlangot  is.  Bementünk  testvéremmel  csinosan  öltözve 


'    Kazinczy:?.  E.  139.  1. 

Mstvántornya   látképe:  Tört.  képes.  1120  sz. 

tiszta,  fehér,  nyári  líönnyü  öltönyökben,  veres,  ritka  szövet  baja- 
dérral  nyakunkon,  én  az  én  szépen  fürtökbe  szedett  hajammal,  de 
mire  minden  csodálatost  bámulva  kibujtunk.  Boldog  Isten !  egy- 
másra néztünk  testvéremmel :  feketék  voltunk,  mint  a  Belzebub 
szülöttei.  Szépen  simított  fodros  ruháink  összezsugorodva,  lelapulva, 
a  veres  bajadér  kávészín-barna !  De  meg  hozzá  az  én  fejem ! 
Mint  a  döglött  kígyók  leereszkedve  függtek  le  fürteim  övemig, 
mint  egy  Medusafönél.  Sokat  hasonlíthattam  a  mostani  divat 
némely  kis  hősnőjéhez,  ki  haját  leeresztve  (hiszen  az  még  meg- 
járná, de  még  jó  boglyasra  van  tapírozva)  vékony  félrőfnyi  hosszú 
steklicskéjökkel  china  tuniqujökkel  s  tatár  mellrevalójukkal  inkább 
habocákhoz  hasonlag  ugrálva,  mint  menve  sietnek  a  tanuló  órákról 
haza.  Bocsánat,  hiszen  ha  még  egy  nemzet  öltözete  volna  az ; 
legyen  bár  chinai,  cserkesz,  vagy  francia,  mindegy,  de  egy  nem- 
zeté legyen.  De  háromféle  szín  s  ugyanannyi  nemzet  szabása !" 

„Nem  mondom  én  —  folytatja  tovább  —  hogy  oly  magyar 
öltöny  legyen,  mint  volt,  midőn  a  szalmatüz  fellobbant  nálunk, 
más  szoknya  —  más  rekli,  más  surtz  ...  Óh  nem !  Az  nekem 
akkor  sem  tetszett,  bárha  a  többiekkel  együtt  én  magam  is  ügy 
öltöztem.  Én  akkor  kicsi  városban  laktam,  de  sohasem  hagytam 
helybe.  De  ízléssel,  finomul  összepárosítva  az  új  ízlést  a  nemzet 
szellemével,  úgy  gondoltam  én  akkor  is  és  most  is."^ 


Munkámnak  eddig  terjedő  részében  nagy  vonásokban  bemu- 
tattam a  francia  divatnak  saját  hazájában  való  nagyarányú  fel- 
lépését, nemkülönben  azt  a  hatást,  melyet  hazánkra  gyakorolt ; 
ezzel  egyetemben  vázoltam  azt  a  nemzeti  visszahatást  is,  mely  az 
idegen  áramlat  következtében  hazánkban  fellépett. 

Dolgozatomnak  hátralévő  részében  a  férfi  és  női  viseletek 
részletesebb  tárgyalását  óhajtom  nyújtani. 


^  Déryné:  II.  k.  340—41.  1. 


III. 
Férfi  viseletek. 

Bajusz-,  szakáll-  és  hajviselet. 

A  magyar  nemzet,  mint  Kőváry  is  mondja,  elejitől  fogva  igen 
sokat  tartott  a  bajusz  viselésére  s  nélküle  férfias  főt  el  sem 
tudott  képzelni,  mintegy  a  magyarság  feltűnő  bizonyítékának  tar- 
totta.^ Ezzel  szemben  áll  egy  más  vélemény,  mely  szerint  a  ma- 
gyart nem  a  ruha  teszi,  sem  bajusz,  vagy  üstök,  hanem  a  nyelv  s 
az  igaz  hazafi  szív.^  Bárkinek  adjunk  is  e  tekintetben  igazat,  annyi 
tény,  hogy  ebben  az  időben  bizony  sokan  megváltak  a  magyaros- 
ság eme  fö  ékétől,  azaz  bajuszukat  leborotváltatták.  Erre  vallanak  a 
költő  szavai  is : 

„Elhányta  bajuszát,  kit  nem  rég  neveié, 
Hogy  ez  a  magyarság  alkalmatlan  jele."  ^ 

De  viszont  azt  sem  tagadhatjuk,  hogy  a  magyar  öltözethez 
elengedhetlen  kelléknek  tartották  s  a  korona  visszaküldésekor,  mint 
írónk  mondja:  „prémet  növete  szája  felett  minden."* 

A  bajusz  leberetválása  a  XVIII.  sz.  70-es  éveitől  kezdődik. 
így  látjuk  gr.  Majláth  Józsefet  1807-ben  készült  arcképén.^ 

A  XIX.  sz.  elején  gyakran  találkozunk  rövidre  nyírott  bajusz- 
szal  is,  egészen  a  20-as  évekig,  később  inkább  pödörték.^  A  bajuszt 
egyaránt  viselték  fürtös,  tömött  és  vuklis  hajhoz  is.  Pozsony  város 
látképén,'  II.  József  császár  korából    fürtös  hajú  nemest  látunk,  ki 

*  Kőváry:  Magyar  családi  s  közéleti  viseletek.  22.  1. 

*  Sokféle:  IV.  69.  1. 

'  Day ka:  Nemz.  ölt.  69-70.  1. 

'  Kazinczy:  P.  E.  137.  1. 

'  Tört.  képes,  lajstr.  314.  sz. 

''  Báró  Kemény  Zsigmond  pödrött  kis  bajuszt  viselt.    Déryné:    11.  k. 

bajuszt   visel.   Hosszú,   lelógó   bajuszt  leginkább   csak  a   paraszt 
emberek  hordtak.^ 

A  szakáll  ebben  a  korban  már  nem  volt  olyan  általános, 
mint  a  régi  magyaroknál,  ami  természetesen  ismét  a  borotválkozás 
divatjával  függ  össze. 

Nagyobb  kedvelését  a  szakáll  viseletnek  csak  1825  táján 
tapasztaljuk,  valamint  a  forradalom  után,  midőn  ismét  általános 
kedveltségnek  örvend.  Találkozunk,  különösen  a  XVIII.  sz.  végén 
oldalszakáll  viselettel  is,  mit  néha  háromszög  alakúra  nyírtak.^  A 
korszakán,  valamint  a  hosszú  szakáll  is,  melyet  előzőleg  csak 
egyesek  viseltek,  a  40-es  évek  felé  jön  divatba.  Bár  a  tárgyalt  kor 
határán  némileg  túl  esik,  mégis  említésre  méltó  Perényi  Zsigmond 
esete,  aki  midőn  halálra  Ítélték,  tükröt  kért,  hogy  szakállát  rendbe 
hozhassa,  mondván  :  nem  akarom,  hogy  kuszált  szakállam  a  hóhért 
munkájában  akadályozza  s  nyugodtan  ment  a  vérpadra.^ 

A  hajviseletben  legnagyobb  ellentétet  képezett  a  paróka 
behozatala,  amely  a  hadsereg  körében  is  általános  kelendőségnek 
örvendett  a  XVIII.  sz.  végén.  Erre  vonatkozik  a  császári  és  királyi 
haditanács  rendelete,  mely  már  1768-ban  szigorúan  intézkedik  e 
tárgyban :  „A  copf  szorosan  kötendő  és  úgy  görbítendő,  hogy  az 
alsó  vége  a  kabáthoz  ne  érjen,  tehát  elálljon.  A  megerősítésre  szol- 
gáló gombostűk  alulról  dugandók  be,  hogy  láthatók  ne  legyenek. 
Akiknek  rövid  hajuk  van,  így  az  újoncoknak  egy  háromágú  álcopfot 
kell  befonniok  a  fonatba,  de  holmi  fadarabokat  beledugni  nem 
szabad.  Az  oldalhajak  haditanácsi  rendelet  értelmében  fürtök  helyett 
mind  a  fül  fölött  a  copfba  fésülendők  be.  Az  egész,  mikor  készen 
van,  keresztül  hajporozandó  és  egy  láb  és  két  hüvelyk  hosszú 
lehet." 

A  czopf  mellett  találunk  v  u  k  I  i  k  a  t  is.  ^  A  rizsporos  hajat 
hosszú  fonatban  engedték  a  hát  közepéig,  a  nyakcsigolyánál  ren- 
desen megkötötték  csokros  szallaggal  és  két  oldalt  tekercs  alakban 
felsütötték.  Erre  vonatkoznak  a  következő  sorok : 

Csigásán  a  haja  volt  felfodoritva 

Egy  font  hajpor  vala  czopfjába  szorítva, 

Mely  is  pántlikával  vala  lelioritva.' 

'  B  i  k  k  e  s  y-T  i  m  1  i  c  h  :  43.  t. 

^  Bikkesy-Timlich:  11.  t. 

»  Vay  S. :  186.  1. 

^Pozsony    város    látképe,   ürsz.  képt. 

"  G.  Vll.  sz.  51.  1. 

Hajporozás  végzésére  a  főurak  külön  hajporos,  czopfos  inasokat 
tartottak.  ^  Érdekes  hajviseletet  láthatunk  gr.  Zichy  Károly  arcz- 
képén,  kinek  haja  elől  fel  van  fésülve,  oldalt  pedig  vukliba 
csavarva.  -  Még  különösebbnek  tűnik  fel  Sztáray  Mihály  hajviselete  : 
üstök,  kontyba  hajtva,  haja  nyaka  csigája  felett  megkötve,  hármas 
ágba  befonva,  alá,  majd  ismét  felhajtva  és  fekete  szallaggal  bod- 
rosan  átövezve.  ^  Divatos  volt  a  haj  sütése  és  fodoritása,  bár  a 
sütés  inkább  a  későbbi  kor  divatját  képezte,  a  XVIII.  sz.  végén 
meg  ritkábban  fordul  elő.  Déryné  irja  naplójában:  „Haját  édes 
apám  mindig  sütötte  és  hajporozta,  akkor  ez  volt  a  divat,  de  csak 
talán  tanároknál."  * 

Hogy  írónőnk  hogy  jutott  ez  utóbbi  gondolathoz,  azt  nem 
sikerült  megfejtenem.  Hordtak  a  homlokon  apró  hajgyürüket  is.  ■' 
Lelógó  hajfürtöket  leginkább  szolgarendü  embereknél  és  parasz- 
toknál találunk.''"  Olvasunk  hajtás  káról  is.  Kazinczy  bécsi 
tartózkodása  idején  strimfliben,  hoszperddel  és  hajtáskával  ment  az 
utczán. ^ 

Kalap-félék. 

A  fej  takarói  közül  elsősorban  a  régi  fejfedőket  vesszük 
tárgyalás  alá,  nevezetesen  a  süveget  és  a  kalpagot,  illetve 
kucsmát,  melyek  nélkül  daliás  magyar  öltözéket  nem  lehetne 
elképzelni.  A  süveg,  mely  a  régi  magyarok  nélkülözhetetlen  fövege 
volt,  kalpag  néven  is  előfordul  s  a  kettőt  talán  csak  a  prém  hasz- 
nálata különböztette  meg  noha  nevük  használatában  nagy  kevere- 
dést látunk.  Maga  Décsi  Sámuel  is,  ki  a  koronaőrző  bandériumok 
ruházatát  leírja  majd  kalpagnak,  majd  süvegnek  nevezi  díszes  toll- 
forgós, bokrétás  fejtakarójukat. 

„Biharmegye  koronaőrző  seregének  görényes  kalpagja  volt 
veres  kifüggő  posztóval,  arany  vitézkötéssel  és  magas  tollal. ""  Győr 
és  Mosón  vármegye  koronaőrző  nem.esei  fekete  bársonysüvegeket 
ragyogtattak  széles  aranypaszománttal,   gazdag  arany   vitézkötéssel 

^  Déryné.  II.  k.  128.  1. 

-Tört.    Arczképcs.    lajstr.    1894.  261.  sz. 
'Kazinczy:   P.  E.  42.  1. 
^  Dér  y  né:  1.  k.  20.  I. 

■'  Demini  baszistának  hajgyürük  voltak    csavarva    homlokán.    V  a  y  S. 
241.  1.  (V.  ö,  Déryné.  II.  k.  74.  1.) 

6  Bikkesy-Timlich:  12-41.  1. 
'  Kazinczy  P.  E.  77.  1. 
*  D  é  c  s  i :  383.  1. 

és  magas  kócsagtollal.^  A  süveg  a  XIX.  sz.  elején  névleg  is  hát- 
térbe szorul  s  helyét  inkább  a  nyusztos  kalpag  foglalja  el,  mely 
a  XVIII.  sz.  végén  még  magas  és  oldalt  lecsüngő  leffentyüvel  van 
ellátva;  ez  később  elmarad  s  a  30-as  évek  felé  alacsony  tetejű, 
felhajtott  prémes  karimájú,  kúpalakú,  bársonytetejű  kalpagokat 
kezdenek  hordani  s  még  később  a  kalpagok  karimáját  is  bársonyból 
készítik. 

E  kalapnemeket  királyaink  is  kedvelték,  így  II.  Lipót  király 
a  pozsonyi  koronázási  dombon  1790  november  15-én  rendkívül 
magas  prémkucsmában  jelenik  meg,  kócsagtollforgóval  s  emellett 
szárnyalakú  forgóval.-  I.  Ferencz  királyunkról  pedig  azt  olvassuk, 
hogy  trónusára  ülve  kalpagot  tett  fejére.^  A  kucsmákban  igen  ked- 
velték a  vörös  bársonyt  s  a  pipacsszínű  posztót.*  Kucsmadíszül 
darutollat,^'  az  előkelőbbek  pedig  értékes  forgókat  viseltek,  hogy 
—  mint  Decsi  is  megjegyzi  —  egy-egy  gyémántos  forgó  uradal- 
makat ért.  Gr.  Károlyi  Gyula  birtokában  levő  forgó  aranysodronyos 
vert  munka,  a  forgó  alja  hosszú  kagyló,  fölötte  kettős  gomb,  e 
fölött  a  Károlyi-család  címere.  A  kerecseny  szárny  rubinttal  ékes.^ 
Talán  ennél  régibb,  de  vele  egyértékű  a  gr.  Andrássy  Gyula  bir- 
tokát képező  kalpagdísz  :  áttört  vésett  munka,  gyöngyök,  smaragdok 
ékítik;  lombdíszü  keretben  Atalanta  mellképe  vadkannal.^  Értékben 
valamennyit  felülmúlja  a  gr.  Bethlen  Györgyé,  mely  ezüstből,  arany- 
ból való  virágbokréta  három  tollal,  közepén  öt  szirmú  gyémánt- 
virág,  arany  rubintos  levelek.  Ebből  nő  ki  másik  hét  ágú  gyémánt, 
rubint,  smaragd  levelek  és  virágokkal.^ 

A  XVIII.  sz.  végén  franczia  hatás  következtében  elterjednek 
a  nagy  kalapok  és  a  háromszögű  franczia  kalapok,  mely 
előbbihez  néha  tollat  is  tűztek : 

„Mint  malomkő  oly  nagy  kalap  volt  a  fején, 
Tarka-barka  tollból  bokréta  tetején. 
Karimája  volt  majd  hátának  közepén 
De  szélbe  nem  tudom,  hogy  állott  meg  helyén. " 

'  U.  o.  320-21.  1. 

^Tcrt.  képes:  2033,  sz.  rézmetszet. 

'  Kazinczy:  P.  E.  159.  1. 

^  U,  o  :  137.  1. 

'  Szendrey:  Vis.  Tört.  198.  1. 

'  Ötv.  la  jstr.  102.  1.  111.  Terem. 

'  U.  0. :  144.  1.  111.  Terem. 

«  Ötv.  lajstr.  102.  1.  111.  Terem. 

'■'  G. :  Vll.  51.  1. 

Divatozott  a  nagy  fehér  kalap    is,    mely   VI.    Pius    bécsi 
látogatása  óta  a  gavallérok  előtt  lett  kedveltté: 
„Érkezett  ide  is  hamuszinü  frakkban 
Egy  rendes  ifiur  nagy  fehér  kalapba 
A  pápának  Bécsben  ez  volt  viselete, 
Gavallérok  között  azóta  keleté 
Van  ennek  s  ala  Pap  az  ő  nevezete."  * 

A  kalapokra  disz  gyanánt  különféle  tollakat,  szallagot,  virágot 
alkalmaztak.  Kedvelt  disz  volt  az  árvalányhaj,  ezt  hordott  kalapja 
mellett  Lisznyai  Kálmán  költő  is,  kiről  azt  olvassuk,  hogy  külön- 
legesen összeválogatott  ruházatában  olyan  volt,  mint  egy  honi  stylü 
figura.  "^ 

Gyász  jeléül  a  kalap  karimája  körül  gyászfátyolt  csavartak  és 
csokorra  kötötték.  ^  A  parasztok  nagyszélü  fekete  kalapot  szerettek 
viselni  az  u.  n.  tót  kalapot,  melynek  szélét  felhajtották,  pántli- 
kával, cserfadisszel  övezték.  ^  A  polgárok  elül-hátul  felhajtott  szélű 
kalapban  jártak,  a  kalapéval  egyező  szinü  csokorral.  ^ 

Teljesen  külföldi  hatásra  vall  a  cilinder  és  a  háromszögletű 
kalap,  előbbi  a  XIX.  sz.  elején,  utóbbi  a  XVIII.  sz.  végén  divato- 
zott.*^ A  háromszögletű  kalap  oldalt  felhajtott  széllel  eleinte 
csak  a  katonaság  körében  terjedt  el,  de  már  a  század  legvégén 
magyar  ruhához  is  felteszik.  Díszítésül  elől  lobogó  sörényt  alkal- 
maztak rá,  mely  csattból  emelkedett  ki,  lecsüngő  zsinórzattal.^ 
II.  József  császár  korában  sapkákat  is  hordtak,  az  ú.  n.  „kas- 
kéta"-sapkát,  mely  elül  könnyű  bőrernyővel  volt  ellátva.  Ilyet 
viselt  utazásai  alkalmával  maga  a  király  is,  rendesen  dinnye-alakút, 
viaszos  vászon  ernyővel,  gyönge  szem.ei  miatt.  így  látták  egy  alka- 
lommal Pesten  a  szálloda  kapujában  és  rákiabáltak :  ,,Nini,  a  kala- 
pos király !"  '^ 

Megtaláljuk  azonban  falusi  nemeseknél  is  a  XIX.  sz.  elején, 
mikor  is  dísz  gyanánt  hátul  mélyen  lelógó,  bojtban  végződő  piros 
leffentyűt  és  színes  szalagot  tesznek  rá.'' 

»  ü.  VII  r.  54.  1. 

^  Nemes-Nagy:  203.  1. 

'  Déryné:  I.  k.  284.  I. 

*  Esztergom  látképe  a  XIX.  sz.  elej.  (Mii.  magy.  tört.  IX.  k.  311 . 1.) 

'  Nemes-Nagy:  203.  I. 

''  Ernst  Lajos  gyűjteményeiből.  (Mii.  magy.  tört.  IX.  k.  175. 1.) 

'  Pozsony  város  látképe.  Orsz.  képt. 

«  Vay  S. :  129.  1. 

'  B  i  k  k  e  s  y-T  i  m  1  i  c  h  :  2.  t. 

Ruhanemüek. 

Ami  a  férfiaknál  az  alsó  fehérnemüeket  illeti,  általában  mond- 
hatjuk, hogy  a  borjúszájú  inga  XVIII.  sz.  végén  már  kiveszőfél- 
ben volt  s  csak  a  nép  és  a  kisnemesség  viselte.  Alsóbbrangúaknál 
inkább  nyakatlan,  előkelőbbeknél  pedig  csukottszájú,  magasnyakú, 
bodroselejü  inget  találunk.  A  bodrozat  úgy  volt  elrendezve,  hogy 
hullámai  a  mellény  alól  jól  kilátszottak,  ilyet  viseltek  gr.  Majláth 
József  ^  és  gr.  Zichy  országbíró.^  Ugyancsak  erre  vonatkozólag  írja 
a  költő : 

„Mélyen  ki  volt  vonva  ingének  tarája 

Egy  kis  csalt  volt  ezen  anglusnak  munkája  "' 

A  gatya  alig  változott  napjainkban.  Általában  azt  mond- 
hatjuk, hogy  bő  szabású  volt  s  mint  felső  öltözék  inkább  csak  a 
nép  viseletéhez  tartozott.  Nemesek  csak  kivételesebb,  hazafiasabb 
alkalomkor  használták,  s  ilyenkor  igen  kedvelték  a  rojtos,  alján 
selyemmel  himzett  fehér  gyolcsgatyát.  Insurgensek  bokáig  érőt, 
parasztok  egész  hosszú  szárút  hordtak,  hogy  szárait  csizmába 
húzhassák.^  Csikósok  és  betyárok  a  kék  vászongatyát  szerették 
legjobban,  meg  a  fekete  selymet.  1792.  máj.  17-én  Sándor  nádor 
Grassalkovich  Antal  herceg  Örkényi  pusztáján  jelent  meg,  hol  vert 
aianyból  hímzett  fajiandi  selyemsátorokat  vertek  és  tiszta  fekete 
selyem  ingbe,  gatyába  öltözött  24  csikós  lovagolt  elébe. ^ 

A  XVIII.  sz.  végén  igen  kedvelték  az  asztalkendőszerü 
nyakravalókat,  mit  elől  tűvel  vagy  csattal  szorítottak  le."  A 
nyakkendőt  háromszor  csavarták  körül  rendesen  a  nyakon.  Érde- 
kesen és  nem  kevésbé  tréfásan  ir  erre  vonatkozólag  Kazinczy 
Bossányi  Jánosról : 

„Nyakkendője  fekete  szőrfátyol  vala,  az  akkori  szokás  szerint 
3  vagy  épen  4  singnyi.  A  szoba  egyik  végében  ő,  másik  végében 
patvaristája  megállottak  s  ő  és  ez  kivonák  a  fátyolt  annak  széles- 
ségében. Akkor  ő  és  ez  összehajták  ezt  hosszában  és  mégegyszer 
hosszában.  Most  ő  megfogván  baljában  a  fátyol  végét  s  túl  azon 
jobbja  második  és  harmadik  ujjai  közé,  hol  a  felkötést  kezdeni  akará, 

'  Tört.  Arcképcsarn.  261.  sz. 

-  Tört.  képes,  lajstr.  314.  sz. 

'  G. :  VII.  r.  50.  1. 

*  Bikkesy-Timlich:  12.  t. 

•'  Vay  S. :  4?.  1. 

«  G. :  Vli.  r.  51.  1. 

hogy  az  összeguzsolódott  fátyol  redöket  ne  kapjon,  elkezdé  a 
keringést  a  helyéből  ki  nem  mozduló  cseléd  felé  s  mindaddig 
kerenge,  mig  az  inashoz  nem  ért.  Akkor  a  két  végét  megköték 
nyakcsigolyáján  és  vége  vala  a  menydörgéseknek,  a  cseléd  letörlé 
arczárói  a  csepegő  verejtéket  s  ment  örvendve,  hogy  a  szörnyű 
munkán  átesék."^ 

A  XlX.  sz.  elején  már  inkább  használták  a  tenyérnyi  széles- 
ségű, elül  két  végével  kilógó,  rojtos  nyakkendőket.  Szín  tekinteté- 
ben különösen  kedvelték  a  feketét,  arany  rojttal  vagy  paszománttal.- 

Öltönyök. 

Első  sorban  a  mellényt  kell  szemügyre  vennünk,  mely  a 
jégMiacukának  vagy  hacokának  egy  újabb  változata,  bár  kevés  el- 
téréssel. Míg  a  hacukát  dolmány  nélkül  otthon  is  viselték  s  gyak- 
ran elül-hátul  gazdagon  díszítették,  addig  a  mellényt  csak  dolmány 
alá  vették  fel  s  a  díszítés  csak  az  elejére  szorítkozott,  a  háta  pedig 
mint  ma  is,  takarékossági  szempontból,  olcsóbb  anyagból  volt  ké- 
szítve. Elül  gyakran  zsebekkel  volt  ellátva.  Az  előkelőek  kedvelték  a 
fehér  atlaszmellényt  bársonybugyogóhoz,  e  mellett  azonban  a  lila, 
sárga,  élénk  rózsaszín  és  királypiros  színűeket  is,  melyeket  ismét 
más  szín  szegéllyel  díszítettek.^  Találunk  aranysújtással  cifrázott 
mellényt  is.^ 

A  mellényt  a  kisebb  nemesek  újjal  látták  el  és  akkor  kurta 
volt  a  neve. 

„Kurta  vala  az  ő  alsö  liacukája, 
Rövid  rojt  volt  fölül   felvarrva  reája."  ' 

A  kurtát  viselték  polgáremberek  is,  különösen  tengerzöld  szín- 
ben.'^ Az  ünnepi  kurták  virágdíszítéssel,  hímzett  tulipánnal  ékesek 
voltak.^ 

A  XVIII.  század  derekán  még  csákóra  vágott  dolmány  a 
század  végén  végkép  megkurtul,  míg  a  XlX.  század  elején  újból 
hosszabbodik  s  zsinórzat  tekintetében  is  egyszerűbb  lesz.  A  XVIII. 

^  Kazinczy:   P.  E.  7.  1. 

'  Mill.  magy.  tört.  IX.  k.  175.  1. 

^  Bikkesy-Timlich:  2.  t. 

*  Mii.  magy.  tört.:  IX.  175,  I. 

»  G. :  Vll.  r.  50.  I. 

«  Bikkesy-Timlich:  13.  t. 

'  U.  0.  48.  t. 

századbeli  dolmány  már  oly  rövid  volt,  hogy  csak  övig  ért  és  az 
alján  kerekre  volt  szabva ;  a  XIX.  századbeli  derékban  szabott 
és  térdig  vagy  térden  is  alul  érő.  Ez  volt  az  ú.  n.  „attila", 
mely  nem  egyéb,  mint  a  régi  hosszú  dolmány  átszabva.  Az 
attilát  1817.  évi  bártfai  levelében  Dessewffy  József  gróf  említi 
először  Atilla-mente  néven,  majd  később  atilladolmány  neve  alatt 
fordul  elő.^  Dolmány  név  alatt  a  XIX.  sz.  elején  már  egész  kurta, 
sokgombos,  pitykés  felöltőt  értenek,  melyet  rendesen  szarufa  zsinór- 
zattal  látnak  el.- 

Ilyen  kurta  prémes  dolmányt  viseltek  a  huszárok  és  a  bande- 
rialisták  is,  mint  látható  II.  Leopold  koronázási  képén. ^  Értékes 
lehetett  a  dolmánya  Burics  Pál  felvidéki  gazdag  nemesnek,  kiről 
feljegyezték,  hogy  drágaköves  aranydolmányt  varratott  magának  s 
abban  járt  udvarolgatni  a  vidék  szép  asszonyainak.'* 

Van  adatunk  arra  vonatkozólag  is,  hogy  a  dolmányt  kis  fiúk 
is  viselték. "^  Csikósok  különösen  szerették  a  kékszínű  dolmányt, 
így  olvassuk,  hogy  Ferenc  király  látogatása  alkalmával,  1820  szept. 
29  én  ünnepélyt  rendeztek,  hol  kecskeméti  csikósok  kék  dolmány- 
ban futottak.*^  Dolmányféle  öltönydarabok  voltak  a  dóka  v.  dokány 
és  a  spencer  is.  Ilyet  viselt  Vay  József  gróf  is.' 

A  dolmányhoz  övet  kötöttek,  mely  különböző  anyagú 
és  értékű  volt.  Gyönyörű  övet  találunk  gr.  Andrássy  Manó 
birtokában;  arany  és  ezüst,  öntött,  vésett  munka,  festett  zománc, 
apró  gránáttal  kirakva,  közepén  kék  folióra  kristály  intaglió  Attila- 
fővel, e  körül  boglár.**  Használtak  azonban  tarkaszínü  szövetövet  is 
rojtos  véggel.^ 

A  legdíszesebb  öltönydarab  e  korban  is  a  mente  volt.  Sza- 
bása a  XVIII.  sz.  végén  változik,  amennyiben  szárnyát  elől  körül- 
vágják, hogy  a  zsinóros  nadrág  teljesen  kilátszik  s  csak  a  XIX. 
sz.  elején  lesz  ismét  hosszabb  s  ugyanekkor  a  gazdag  zsinórozás 
is   alábbszáll.    Ilyen    rövid   vágott    mentét  viselt   gr.  Zichy   Károly 


'  Nemes-Nagy:  2C0.  1. 

^  Vay  S. :   156.  1. 

^  Tört.  képes.:  2825.  rézm. 

^  V  a  y  S.  :  89.  1. 

=  Sokféle:  II.  111.  1. 

^  Hébe:  1.  32.  I. 

'  Vay  S. :  165.  I. 

'  Ötv.  lajstr. :  144.  1.  111.  Terem. 

»SzendreyJ. :  Vís.  Tört.  198.  1. 

országbíró.^  ilyet  láthatunk  Budapest  1800  körüli  látképén  is:- 
rövid  mente,  derékban  kissé  szabott  és  körül  prémmel  szegett. 
Alapanyaguk  rendesen  bársony  volt;  kedvelt  szín  a  dohány-  és 
buzavírágszín,  milyet  a  győri  és  mosonyi  koronaörök  viseltek ;  to- 
vábbá a  sötétzöld  és  pirosszinű,  az  ú.  n.  királypíros  szinü. 

Díszítésük  igen  gazdag  volt.  A  prémek  közül  kedvelték 
a  bárány  prémet  és  a  rókatorkot ;  az  előkelőbbek  mentéjét  zsinórból 
alkotott  virágok,  különösen  tulipán  virágok  és  levelek  ékítek  úgy, 
hogy  a  levelek  szárai  alkották  a  gomblyukakat.  A  zsinorozás  a 
XVllI.  sz.  végén  rendkívül  gazdag,  úgyszintén  a  pitykékkel  és 
gombokkal  való  díszítés  is.  A  szatmári  koronaőröknek  1790-ben 
franciakék  rókatorkos  mentéjük  volt  öt  sor  aranyos  gombokkal, 
arany  zsinórral  és  sújtassál  kihányva.-^ 

A  mente  két  szárnyát  a  vállon  vagy  a  mellen  a  mente- 
kötő tartá  össze,  mely  a  nagy  uraknál  gyakran  uradalmakat  ért. 
Gr.  Keglevích  Istvánnak  birtokában  levő  mentekötő  őszirózsával, 
smaragdokkal  és  gránátokkal  volt  díszítve  ;^  gr.  Andrássy  Gyulának 
tulajdonában  van  egy  mentekötö,  mely  smaragdokkal  áttört 
virágokkal  és  gyöngyökkel  ékített.  Közepén  kalcedon  Jupiter  fővel, 
balra  onyx  Hcrkulesfővel,  közepéről  gyöngy  lóg  le.-^ 

A  nadrág  a  XVIII.  század  végén  mindig  szűkebb  lesz,  tel- 
jesen a  testhez  simul  s  midőn  a  dolmány  és  mente  megrövidül, 
gazdagon  kezdik  zsinórozni.  A  század  végén  veszedelmes  ellenfele 
támad  az  elül  hasadékkal  és  oldalt  gombokkal  ellátott  német 
plundrában  vagy  bugyogóban.  Dohányszínű  feszes  nadrágot 
látunk  egy  II.  József  korabeli  főúron,  melyhez  díszítésül  oldalt  ezüst 
paszománt  van  alkalmazva  s  lábbeliül  nem  csizma,  hanem  sárga 
rövid  szárú  cipő.  A  zsinórdísz  nemcsak  a  nadrág  elején,  hanem 
oldalán  is  divatozott,  t.  i.  a  lábszár  közepétől  a  cipő  széléig  vitéz- 
kötéssel  díszítették.  Oldalt  gyakran  zsebbel  látták  el,  melyből 
olykor  a  zsebkendőjük  látszott  kí.^'  Itt-ott  előfordul  bőrös  nadrág 
is  oldalszijjal,  melybe  egyesek  pisztolyt  helyeztek.' 

A  nadrág  mellett  általánossá    lett   a   pan  talon    is,   melyet 

'■  Tört.  képes.:  261.  sz. 

-  O  r  s  z.  ké  p  t.  : 

'  De  esi:  335.  1. 

*  Ötv.  lajst.  137.  1.  111.  Terein. 

'  U.  o.  143-144.  III.  Terem. 

«  B  i  k  k  e  s  y— T  i  m  1  i  c  h  :  8   t. 

'   V  a  y  S.  165.  1. 

hogy  magyaros  színt  kölcsönözzönek,  neki  oldalt  szarufazsinórzattal 
díszítettek.  Az  előkelőbbek  szerettek  cashemir-szövetböl  készült 
pantalont  hordani.* 

Mint  a  nadrág  mellett  a  plundra  és  pantalon,  ügy  honosodott 
meg  a  dolmány  és  mente  mellett  a  frakk  és  a  kaput,  melyeket 
aztán  keverve  is  használtak  a  magyaros  öltönydarabokkal.  A  frakk 
a  90-es  évek  táján  került  hozzánk  francia  hazájából ;  szűk,  hátul 
ráncos,  két  sor  acélgommbbal  ellátott  ruha  volt ;  hazai  rokona  a 
bekecs,  mely  az  előbbinek  prémmel  díszített  változataként  sze- 
repelt. Frakkhoz  eleinte  gyakran  fekete  bársony  plundrát  viseltek, 
mely  oldalt  gombokkal  volt  ellátva  és  fekete  szallaggal  csokorra 
kötve ;  '^  ehhez  pedig  fehér  mellényt.  Előkelőeknek  és  szolgarendüek- 
nek  egyaránt  öltözékét  képezhette.  Déryné  említ  naplójában  fehér 
keztyüs,  frakkba  öltözött  inasokat.^  A  bányatisztek  frakkját  színes 
gombok  és  kihajtók  tarkázták.*  Sztáray  Mihályról  olvassuk,  hogy 
frakkhoz  fehér  lajblit  és  csizmát  húzott.^ 

Nagy  hidegben  vagy  utazáskor  a  mentén  kivül  más  felső 
kabátfélét  is  használtak,  így  a  bekecset,  különösen  a  köznemesek 
és  a  palócoknál  a  jobbmódú  házasemberek,  kikre  vonatkozólag 
olvassuk,  hogy  bekecsük  hosszú  gyapjas  juhbörből  készül,  színe 
mézeskalács  barna  vagy  hófehér  s  körül  sötétszürke  göndör  prém- 
mel szegélyezett.^'  K  ö  d  m  e  n  t  leginkább  az  alföldi  parasztok 
viseltek  meg  a  kocsisok.^  Több  adatot  találunk  a  bundára  vonatko- 
zólag. Mikszáth  szerint  egy-egy  bunda  akkor  felért  egy  fűtött  szobá- 
val.^ Hogy  jó  meleg  legyen,  farkasbőrből  készítették,  vagy  azzal 
bélelték  és  szegélyezték.  Találunk  adatot,  hogy  fekete  prémü  bundát 
vörös  és  kék  bőrrel  szegélyeztek  és  színes  virágdísszel  varrtak  ki.'' 
A  régi  bundák  igen  értékesek  voltak,  azért  jegyzi  meg  egyik  írónk, 
hogy  kikölcsönözték  utazásokhoz  napi  egy  osztrák  forintért ;  továbbá 
azt  mondja,  hogy,  aki  ezentúl  bundát  csináltat,    névjegyére   íratja  : 

'    Vay    S.  174.  1. 

'   D  éryn  é.  I.  köt.,  175.  I. 

"  U.  o.  11.  köt ,  430.  1. 

*    B  i  k  k  e  s  y— T  i  m  1  i  c  h  :  40.  S. 

'   K  a  z  i  n  c  z  y  :  P.  E.  42.  1. 

»  I  s  t  V  á  n  f  f  y  Gy.  :   Ethnograpfia.  iX.  369.  1.  (1888.  évf.) 

'    Mikszáth    Kálmán:    29.  köt ,  8.  1. 

'  U.  o.  99.  1. 

'   Bi  kke  s  y-Ti  ni  11  c  h  :   71.  S. 

„Nagy  István  országgyűlési  képviselő,  bundatulajdonos.  Nem  lehet 
tudni,  melyik  imponál  jobban  a  nagyközönségnek."  ^ 

A  s  z  ü  r  viselete  a  parasztság  körében  általános  volt,^  mint 
ma  is.  A  köpönyeg  posztóból  készült,  galléros  felöltő  volt,  mit 
rendesen  sarkig  érő  hosszúságban  vállra  vetve  viseltek.  A  palást 
abban  különbözött  a  köpönyegtől,  hogy  szabása  alul  kiszélesedett 
és  ujja  nem  volt,  ugyanígy  a  köntös  is.  Ünnepélyesebb 
alkalmakkor  selyemből-atlaszból  készült  köntöseket  hordtak.  1800 
január  13-án  József  nádor  és  neje  Pawlowna  nagyhercegnő 
tiszteletére  rendezett  udvari  bálon  a  vendégek  köntösökben  jelentek 
meg  a  bálnak  fejedelmi  voltához  képest.^ 

A  köpönyeg  a  XVlll.  század  végén  az  idegen  hatás  alatt  sok 
zsebes  kapu  t-tá  változik  át  (chemise),  melyről  imígy  szól  a  Pe- 
leskei  nótárius : 

„Jó  uram,  az  égen  nem  látni  felleget, 
Miért  vett  hát  magára  az  úr  köpönyeget."  * 

Mire  a  megkérdezett  így  felelt: 

„Ezt  nem  hívják  uram  köpönyegnek, 
Hanem  kaput,  vagy  Smisz  igaz  neve  ennek. 
Commod  :  haszna  is  nagy  van  ez  öltözetnek 
Módi  is  és  azért  tetszik  is  mindennek."  ' 

Más  helyen  meg  ezt  olvassuk . 

„Hunnia  szült  engem,  dísze  voltam  az  ősi  magyarnak. 
Óh,  de  az  újdonozás  ingere  számkivetett. 
A  jövevény  földről  jövök  egy  kis  ferde  szabással, 
Ál- nevemen  megörül  s  befogad  újra  hazám." ' 

(Karbonári  köpönyeg.) 

Lábbeliek. 

A  lábbeliek  közül  használtak  csizmát,  topánt,  csattos-cipőt, 
bakancsot,  papucsot  s  a  szegényebbek  bocskort.  A  XVIII.  század 
végén  általános  volt  a  csizma,  de  a  XIX.  század  elején  már  a 
hazafiasabbak  is  kezdik  topánnal  váltogatni.  Valamint  pantalónhoz 
viseltek  rövidszárú  csizmát,  úgy  hordtak  magyar  nadrághoz  rojtos 
topánt  is,  sőt  arra  is  van  adatunk,  hogy  frakkhoz  csizmát  húztak.^ 

^   Mikszáth    K  á  1  m  á  n  :  29.  k.,  96.  1. 

'-  Mii.  magy.  tört.:  IX.  k.  311.  Látkép. 

'  V  a  y  S. :  83.  1.  (V.  ö.  D  é  c  s  i  588.  1.) 

*  G. :  VIII.  r.  60.  1. 

'  U.  o.  :61.1. 

"  Koszorú:  1828.  évf.  191.  1. 

'  K  a  z  i  n  c  z  y  :  P.  E.  42.  1. 

Kedvelték  az  ii.  n.  magyar  csizmákat,  melyeknek  szára  elül 
magasabban  állott  és  szívalakban  a  térd  alatt  ki  volt  vágva  s  a 
szívalakú  kivágás  alá  zsinórból  készült  rózsadiszt  tettek  bojttal.' 
Az  előkelőbbek  Parisból  hozatott  Cagnola-csizmát  hordtak.'^ 
Előbb  kedveltek  voltak  a  vörös-sárga  és  zöld  karmazsincsizmák, 
később  inkább  a  fekete  bőrből  készültek.  Piros  karmazsincsizmájuk 
volt  pl.  a  szatmári  koronaőröknek  ^  Gyakori  dísze  a  csizmáknak 
az  élénkszínü  zsinór  vagy  szegély,  sőt  arany  arabeszkes  díszítésű, 
rojtos  csizmával  is  találkozunk.'*  Vannak  adataink  arra  is,  hogy  a 
királyok  csizmát  húztak  fel.-'^  Több  esetben  szólnak  forrásaink  pat- 
kós **  és  szöges  csizmáról.  Vay  Sándor  írja,  hogy  mikor  Bismarck 
mulattatására  Albertirsán  juhásztáncot  mutattak  be,  a  szegescsizmák 
úgy  dübörögtek,  mint  az  ágyúkerekek.' 

A  csizmának  egy  rövidszárú  változata  a  topán,  melyhez  ren- 
desen alul  zsinórozott  és  oldaltgombos  nadrágot  vettek  fel  s  a  to- 
pánt elül  sallanggal,  hátul  pedig,  mint  a  csizmát,  sarkantyúval  lát- 
ták el.**  A  topánt  fejedelmi  személyek  is  kedvelték.  József  császár 
idejében  részt  vett  a  redutton  Würtenberg  herceg  generális  zöld 
magyar  ruhában  és  topánkásan.^ 

A  csattos  cipőt  harisnyára  húzva  rendesen  plundrához 
viselték,  azonkívül  a  kanonokok  viselete  is  volt.'"  Olykor  a  cipőt 
papuccsal  is  helyettesítették ;  így  tett  az  utolsó  Czobor  is  rövid- 
del 1790  előtt.'' 

A  pesti  elegáns  cipészek  akkor  a  Párisi-utcában  laktak ; 
bár  fentmaradt  a  Peleskei  nótárius  megjegyzése  nyomán  egy  nagy- 
szombati cipésznek  a  neve  is. 

, Sárga  csizma  lábán,  áztat  Sartli  varrta."  '- 

A  fehér  selyem  harisnya  az  előkelőek  viselete  volt,  bár 
találunk  ilyet   lakájoknál,   felszolgáló    inasoknál    is.    Így   olvassuk, 

'  Mu  z  ar  i  o  n  :  IV.  5.  1. 

'  Mii.  magy.  tört.:  IX.  k.  611.  1. 

»  Décsy:  355.  1. 

'  Bíkkesy-Timlich  :  52.  1. 

■  Kazinczy:  P.  E.  159.  1. 

'   Hé  be:  I.  5?.  1. 

'  Vay  S. :   180.  1. 

*  Mii.  magy.  tört.:  iX.  k.  175.  1. 

"  Vay  S. :  80.  1. 

"  Bikkesy-Timlich:  37.  t. 

"  Kazinczy:  P.  E.  21.  1. 

"  G.  1  Vili.  r.  6?.  1. 

hogy  Mérey  Sándor  joiirján  1809 — 10.  években  selyemharisnyás 
inasok  nyitottak  ajtót  az  érkező  vendégeknek.^  Más  helyen  meg 
azt  találjuk,  hogy  Rudnay  Dénes  felesége  cselédjeit  harisnya-kamas- 
liban  járatta  és  púderes  fejjel,  mit  akkor  csak  a  legeslegnagyobb 
házakban  lehetett  találni. - 

A  kamaslira  vagy  gamaslira  egyéb  adataink  is  vannak. 
II.  József  császárról  szóló  feljegyzés  igazolja,  hogy  ő  nyáron  térdig 
érö  fehér  gyolcskamaslit  hordott.-^  Magas,  gombos  kamasliban  öl- 
tözött gránátosokat  láthatunk  a  !I.  Leopold  koronázását  ábrázoló 
képen. ^ 

A  sarut  a  XVIII.  század  végén  kezdik  bakancsnak  nevezni 
s  a  későbbi  korban  a  bakáknak  lesz  viseletévé.  A  száras  saru 
olyanféle  volt,  mint  a  csizma,  csak  elül  a  fejbőrt  szabadon  hagyta. 
Szerepel  adataink  közt  deli  saru  is,  fekete,  kék,  zöld,  sárga  és 
karmazsinszín  vörös  bőrből.''  Plundrához  is  viseltek  fordított  kapájú 
sarut  a  lábikrától  a  térdig  fehér-,  fekete-,  sárga-lakkal  borított 
szekernye- félét,  melynek  hátul  a  szárán  csatt  volt  s  két  új  széles 
sarkantyú.^' 

A  bakancsot  elül  szíjjal  összefűzték;  inkább  a  nép  vise- 
lete volt,  bár  itt-ott  főurak  lábbelijeként  is  szerepel.' 

Csizmához,  topánhoz  s  olykor   a   saruhoz   is   sarkantyút 
alkalmaztak.  Olvasunk   görbült,  csillagpengetyüs  stb.  sarkantyúról, 
mely  feltétlen   tartozéka   a   XIX.  század  elején  is  a  m.  viseletnek. 
A  XVIII.  század  végén  nagyobb  fajták  a  sarkantyúk: 
„Oly  nagy,  mint  egy  tallér  sarkantyú  tarája." ' 
mondja  a  nótárius. 

Déryné  viszont  megjegyzi,  hogy  a  szászok  formás  kis  csiz- 
máikon gyűszünyi  gombos  sarkantyúkat  hordanak ;  Csáky  Tivadar 
főúr  pedig  oly  keskenyet,  mint  egy  szalmaszál.  '^  A  sarkantyút  táncz 
közben  is  lábukon  hagyták,  mint  az  aradi  ifjúság  esete  igazolja.  ^** 

•  V  a  y  S.  :  269.  1. 
-  U.  o.   14.  1. 
^  Vay  S.:  129.  1. 

'  Tört.  képes.:  2825.  sz.  rézmetszet. 
■  II.  Leopold  képén.  rézm.  2826.  Tört.  képes. 
'  G.  VII.  r.  50.  1. 

'11.  Leopold  koronázását  ábrázoló  k  é  p.  2825.  sz.  rézm. 
Tört.  képes. 

'  G. :  u.  r.  136.  1. 

"  Déryn  é:  111.  k.  402.  1. 

'<'  U.  0. ;  11.  k.  364.  1. 

3« 

Az  öltözetet  kiegészítő  tárgyak. 

Ide  sorozhatjuk  mindenekelőtt  a  keztyűt,  zsebkendőt,  az 
ékszerek  különféle  nemeit  és  a  fegyverzethez  tartozó  dolgokat. 

Keztyüt  régente  a  férfiak  csak  télben  viseltek,  ebben  a 
korban  azonban  az  előkelőek  viseletének  elengedhetetlen  kelléke 
volt ;  de  megtaláljuk  a  polgár  embereknél,  sőt  az  uri  házak  inasainál 
is.  Előkelőségre  mutat  a  Joquemar  keztyü  viselése.  ^  A  szarvas- 
bőr keztyüt  rezeskeztyíi  néven  emlegetik  forrásaink.''*  Hogy  mennyire 
megkívánták  a  társaságban  forgó  emberektől  a  keztyü  viselését,  példa 
rá  Déryné  esete,  kitől  édes  atyja  azt  kérdezte :  „Miféle  asztalos 
legény  ez  a  Déry,  hogy  mikor  asszonyságok  elé  jön,  keztyüt 
sem  huz  ?"  * 

Érdekes  szerepe  volt  a  keztyünek  a  11.  József  korában  alakult 
titkos  társulatok  kebelében,  hol  a  társulatba  belépő  egy  pár  uj 
fehér  keztyüt  kap  annak  jeléül,  hogy  a  bűnt  nem  engedi  magához 
férkőzni.  ^ 

Másrészről  felhasználták  a  párbajra  való  kihívásnál  is.  ^ 
A   zsebkendőt    vagy   elrejtették   a   kabát   zsebébe,    vagy 
pedig  a  nadrág  ellenzőjébe  dugták  úgy,  hogy  a  két  vége  kilátszott. 
A  középnemesek  és  polgárok  az  olajos  kelméjü  zsebkendőket  ked- 
velték.'^ 

Zsebórát  II.  József  korában  kezdenek  hordani  s  a  fény- 
űzés kedvéért,  mint  francia  divatelödeik,  egyszerre  több  órát  is 
vesznek  egyes  gavallérok  magukhoz.'  Hiresek  voltak  a  német  Huaut 
testvérek  óragyártmányai. *^  Az  órát  némelyek  láncon  viselték,  melyre 
olykor  keresztet  vagy  joujoutis  akasztottak.  Kilinyi  színházigazgatóról 
jegyezték  fel,  hogy  ünnepi  alkalmakkor  oly  vastag  arany  óraláncot 
hordott,  mint  egy  „szekérkötő."  '■'  Néha  külön  nyakláncuk  is  volt  a 
férfiaknak.^" 

A  g  y  ü  r  ü  k  közül  különösen  kedvelték  a  rózsagyürüket,  melyek- 


'  Mii.  magy.   tört  :  IX.  k.  611.  1. 
=  B  i  k  k  e  s  y-T  i  m  11  c  h :  8.  t. 
»  Déryné:  1.  k    165.  1 

^Abafi    Lajos:  „Titkos  társulatok  Teniesvárott a  niult  században." 
II.  közi.  (T.  T.  1884.  516   1) 

'  Déryné:  11.  k.  412.  1. 

'    Mikszáth   Kálmán:    29.  k.,  8.  1. 

'   Nemes   Nagy :    197.  1. 

*   Ö  t  V.    1  a  j  s  t  r. :    50.  I.  V.  Terem. 

»  Déryné:  II.  k.  367.  1. 

"  U.  0. 

nek  köve  olykor  gyémántból  volt.^  Déryné  jegyzi  fel  egy  színház 
igazgatójáról,  hogy  ünnepiesebb  alkalommal  minden  ujja  tele  volt 
rakva  gyűrűvel.^ 

Maradt  fönn  ebből  a  korból  egy  diszes  emlékérem  is, 
mely  jelenleg  a  Nemzeti  Múzeum  birtokában  van  :  arany,  ezüst 
foglalványú  vésett  munka.  Gyémántokkal  ékes  koronáról  lóg  le 
szintén  gyémántos  foglalatban.  Előlapján  Mária  Terézia,  hátlapján 
I.  Ferenc  császár  arcképével.  Használtak  díszes  csat  tokát  és 
kapcsokat  is.  Bánffy  György  birtokában  találtatik  egy  XVIII.  sz. 
régi  kapocs ;  arany,  áttört  munka,  két  azonos  kerek  tagból  s  egy 
középrészből  áll.  A  két  kerek  tag  kerete  gyémántokból  alkotott 
virágfüzér,  belül  fonalasán  vésett  alapon  áttetsző  sötétkék  zománcos 
lap  zászlókkal  s  egy-egy  pálmával ;  a  kapcsot  elfedő  középrész 
gyémántvirág  lombdiszben.^  A  szatmári  koronaőrök  diszes  ezüst 
csattja,  mely  párducbőrüket  tartotta  össze,  lefüggő  aranyos  láncok- 
kal volt  díszítve,  s  a  csatton  a  szent  koronának  képe  látható  e  két 
betűvel:  P.  P.,  azaz  „Pro  Patria."^ 

Használtak  pénztárcát  is.  Rudnay  Dénes  arról  volt  híres, 
hogy  soha  12,000  forintnál  kevesebb  nem  volt  pénztárcájában, 
mert  nagyon  adakozó  természetű  volt.^ 

A  pipát  kedvelték  ügy  az  előkelőbbek,  mint  az  egyszerű 
emberek.  József  királyi  hercegen  csodálkozott  nagybátyja,  hogy 
milyen  élvezettel  szítta  makra  pipáját,  sőt  neki  is  kínált  egy  két- 
krajcáros  vörös  cserép  pipát.*^  A  pipák  jókorák  lehettek,  amint 
megjegyzi  rájuk  a  nótárius : 

„Tajtékból  mint  csupor  nem  kisebb  pipája."' 

A  dohányzacskót  részint  az  övbe  dugták,  részint  a 
karra  akasztották ;  de  használtak  szivartárcákat  is.  Kedvelt  volt  a 
sallangos,  szironyos  dohányzacskó.  1820  szept.  29-én  Orczy  Lőrinc 
a  kir.  hercegeknek  ritka  cífrázásokkal  ellátott  ékes  dohányzáshoz 
kívánható  egész  szerszámot  adott.* 

A  burnótszelencék   arany,  ezüst,   réz,   porcellán    vagy 

^   Vay  S. :  166.  1.  (V.  ö   Déryné:    U.  k.  367.  1.) 

^   Déryné:    11.  k.  367.  1. 

^   Ötv.    lajstr.   73.  1.  lil.  Terem. 

*  D  é  c  s  i :  335.  1. 

=  Vay  S.:  14.  1. 

«  Vay  S.:  113.  1. 

'  G. :  u.  r.  136.  1. 

^  Mii.  magy.  tört.  IX.  k.  48.  1. 

zománcozott  anyagból  készültek  és  kerek,  szögletes,  tojásdad  stb, 
alakúak  voltak.  Steiner  Márton  magyar-óvári  apátplébános  birtokát 
képezte  egy  burnótszelence,  ezüst,  aranyozva,  vésett  diszítéssel ; 
födelén  üveg  mozaik,  belsejében  két  bélyeg,  melyeken  csak  az 
évszám  olvasható:  1828.^ 

A  férfi  viseletet  illetőleg  szólnunk  kell  még  a  fegyverzeti 
dolgokról,  különösen  pedig  a  díszfegyverzetröl. 

József  császár  alatt  jött  divatba  a  kúpalakú  fejű  b  o  t,  mit 
ünnepi  alkalommal  a  parasztok  is  használtak  -  a  régebbi  fütykös, 
bunkós  botok  helyett.  A  bot  végén  kiálló  hegyes  szöget  alkalmaztak.  - 
Az  előkelőek  rövidebb  botja  olykor  ezüst  fogantyúval  volt  ellátva ; 
a  polgároknál  pedig  gombban  végződő  sétapálcára  akadunk.^ 
Albertirsán  Bismark  előtt  táncolt  egy  juhász,  kinek  hosszú,  kampós 
bot  volt  kezében.  * 

Divatos  volt  a  spádés  pálca  is,  melynek  fogantyúja  állati 
szarvból  készült,  mint  Gvadányi  mondja: 

„Pá!ca  volt  kezébe  de  spádé  volt  abba 
Felül  vadkecskeszarv  foglalva  aranyba."  • 

Elég  gyakori  használatú  a  fokos  is,  részint  arany,  részint  réz 

fejjel,  mely  utóbbit  különösen  a  bányász  tisztek  hordták  magukkal.  ^' 

Idegen    hatásra   vall   a   francia    kés   vagy    k  u  t  ó    (couteau) 

elterjedése. 

„Olyan,  mint  szakácskés  fügölt  az  oldalán 
Egy  horgon  akasztva  felül  bugyogóján. 
Ez  fegyvernek  neve  becsülettel  mondván 
Kutó  és  próbálni  lehetne  ezt  birkán. «  ' 

Idegen  divatú  volt  a  k  o  s  z  p e  rd  is.  A  Vigyázó  Sándor  tulaj- 
donát képező  koszperd  76  cm.  hosszú  acélpenge,  rajta  aranynyal 
berakva  két  férfi  fej,  markolata  sodronyos  arany,  lapján  vadászatot 
jelentő  dombormű  alakok.  Czápás  tokjának  felső  foglalványa  és 
hüvelye  aranyos  ezüst.  ^^ 

Az  ostorra  vonatkozólag  többek  közt  ezt  olvassuk:  „Midőn 
a  király  1820.    őszén    meglátogatta    a   magyar    fővárost,   Mayerfy 

^  Ö  t  V.    1  a  j  s  t  r.  56.  1.  V.  Terem. 

"  Bi  k  kesy-Ti  m  1  i  eh  :  1.  t. 

'  U   o.  13.  t. 

^  Vay   S.  180.  1. 

■  G.  VII.  r.  54.  1. 

'  B  i  k  k  e  s  y-T  i  m  1  i  c  h  :    40.  t. 

'  G:  VII.  r.  51.  1. 

'  Ö  t  V.  1  a  j  s  t  r.  104.  I.  IV.  Terem. 

Ferencz  szentlörinczi  pusztáján  gazdasági  ünnepet  rendeznek  s  az 
ünnepély  folyamán  b.  Orczy  Lörincz  a  főherczegeknek  diszes  kivi- 
telű rézfokost,  mesteri  fonásu  czirmos  ostort  s  ritka  czifrázatu 
dohányzacskót  ajánl  fel  s  ezt  ugy  tekintek,  mint  Magyarország 
közgazdaságának  találó  symbolumát."  ^ 

A  buzogány  helyét  a  XVIII.  sz.  végén  a  csákány  fog- 
lalja el,  noha  találunk  emlitést  az  előbbire  nézve  is.  Kállay 
Ferencről  olvassuk,  hogy  midőn  a  szabolcsiakat  a  „budai  tetőre" 
vezette,  kezében  tartá  familliájának  ősi  buzogányát,  a  vezéri  mél- 
tóság címerét.^  Találunk  régebbről  fönnmaradt  rézcsákányokat  is. 
A  Péchy  Gábor  tulajdonát  képező,  átalakított  csákányon  elül 
koszorúban  a  Péchy-család  czimere  látható :  hármas  halmon  kiter- 
jesztett szárnyú  holló ;  hátul  koszorúban  álló  P,  P.  betűkből  álló 
monogramm.^ 

A  valódi  magyart  a  diszfegyverzet  egészíté  ki,  mert  ebben  az 
időben  még  a  nemesség  magát  első  sorban  katonának  tekintette 
és  országgyűléseken  s  más  ünnepiesebb  alkalmakkor  kardosán 
jelent  meg.* 

A  kardnemek  közül  divatozott  a  sárgarezes,  tarsolyos  fringia, 
melyre  Mária  Terézia  óta  a  Szűz  Mária  és  a  kettős  kereszt  volt 
rávésve  ;^  de  találunk  régi  kurucz  alakú  fringiákat  is  nappal, 
holddal  és  csillagokkal  díszítve.  Bánffy  György  birtokában  levő 
fringia  77  cm.  hosszú ;  pengéjén  „fringia"  felírás,  fölötte  török  fej 
fölött  8  ágú  csillag,  másik  oldalán  török  fej,  fölötte  fogyó  hold- 
negyed, hatágú  csillag.  Markolatgömbjén  a  keresztvas  védpántjain 
s  kengyele-alján  9  ágú  koronából  kinövő  kardot  tartó  oroszlános 
ezüst  czimer,  az  ú.  n.  Bánffy  czimer.*^  A  XVIil.  sz.  végén  elterjed- 
nek a  kétfejű  sasos  kardpengék,  melyeknek  markolata  szintén  ken- 
gyeles volt,  A  markolatfej  kissé  előrehajolt  s  a  kézfejvédő  vassal 
úgy  volt  összekötve,  hogy  tojásdad  alakot  mutatott.  A  gr.  Szapáry 
Géza  birtokában  levő  kard  fogantyújának  védő  pántjait  és  a  ken- 
gyelt mármarosi  gyémántból  való  cif rázatok  borítják.^  Vigyázó 
Sándor  birtokában  van  e  korból  egy  59  cm.  hosszú,  14°-ban  hajló 

^  M il.    m  a  g  y.    t ö  r  t. :  IX,  k.  48.  1. 

-  Kazinczy:  P.  E    137—38.  1. 

'  Ötv.  lajstr.  :  110.  1.  IV.  Terem. 

*  Nemes-Nagy:  196.  I. 

''  U.  o. 

»  Ö  t  V.   1  a  j  s  t  r  :  99.  1.  IV.  Terem. 

'Ötv.   lajstr.:  101.  1.  IV.  Terem. 

acélpengéjü  ceyloni  kard ;  kivülről  aranyos  keretben  szörnyfejü 
arany  oroszlán,  belül  szörnymadár;  pengetartója  a  pengét  maró 
hétfejű  sárkány ;  kengyele  tarajos  kigyó,  rajta  sárkányfejű  oroszlán, 
mely  ugyancsak  a  hét  kigyófejes  keresztvassal  van  összenőve ; 
markolata  fából  faragott,  kirakott  sárkányfej.^ 

A  kard  hüvelyek  eleinte  fából  készültek  börbevonattal, 
később  elterjednek  az  acélhüvelyek,  majd  pedig  a  lombozatos  díszí- 
tésű sárgarézhüvelyek  divatoznak.  Bánffy  György  kardhüvelye  fekete 
chagrinbőrrel  bevont  fa.-  Szép  lombozatos  díszítésű  hüvely  talál- 
ható az  Andrássyak  birtokában.^ 

A  kardkötők  néha  igen  díszesek  voltak.  A  bihari  korona- 
őröké zöld  selyemmel  és  aranyfonattal  díszített  zöldszínü.^  A  teljes 
felszerelést  a  tarsoly  egészítette  ki,  mely  különböző  színű  bár- 
sonyból készült,-''  díszítésül  vagy  a  vármegye  egymásbafaragott  betűi 
voltak  ráhímezve  a  magyar  korona  alatt,  mint  pl.  a  bihari  korona- 
őröknél,'' vagy  pedig  a  császár  monogramja.  Erre  vonatkoznak  a 
következő  sorok  : 

„Tarka  öv  övezte,  csörgött  kard  oldalán, 
Josephus  11.  varrva  volt  tarsolyán."  ' 


»  Ö  t  V.  1  a  j  s  t  r.  104.  1.  IV.  Terem. 
-  Ötv.  lajstr. :  59.  1.  IV.  Terem. 
"  U.  o. :  91.  I.  IV.  Terem. 

•  D  e  c  s  y  :  383.  1. 

•  D  e  c  s  y  :  396.  I. 

•  U.  o. :  383.  1. 

'  G. :  VIII.  r.  62.  1. 


IV. 

Női  viseletek. 

Hajviselet. 

A  nök  ruházatát  illetőleg  tárgyalásunkat  a  fej  díszítésével  kell 
kezdenünk,  vagyis  a  hajviselettel,  mire  a  nök,  mint  mindenkor, 
ebben  a  korban  is  igen  nagy  gondot  fordítottak. 

Mária  Terézia  korában  alacsony,  rövid  frizura  divatozott ;  a 
hajat  apró  göndör  fürtökbe  sütötték  a  fej  körül,  a  nyak  és  arc  sza- 
badon maradt ;  egy  nagy  fürt  hátul  csüngött  le,  vagy  pedig  kétoldalt 
a  mellre.  Gyakran  azonban  fodrozott  parókával  pótolták  a  hajat.^ 
Egy  korabeli  színésznő  írja,  hogy  ő  nem  szerette  a  vendéghajat  s 
alig  várta,  hogy  megnőj  jön  saját  haja,  hogy  azt  fürtözhesse  fel.^ 
Az  ilyen  fürtös  hajat  oly  módon  készítették,  hogy  éjjelre  a  hajat 
papírosgaluskákba  csavargatták. '  Két  oldalt  hosszan  lelógó  fürtöket 
viselt  Schodelné,  Klein  Rózsi. ^  De  talán  legérdekesebb  szerep  jutott 
a  fürtös  hajviseletnek  Déryné  életében.  Ö  maga  beszéli  el  az 
esetet  naplójában.  Midőn  elvált  egyik  ideáljától,  Prepelicay  Samu- 
tól, Samu  kiválasztott  oldalt,  fül  mellett  három-három  fürtöt  s  ko- 
molyan monda:  „Rózám,  ezen  fürtöket  viseld  az  én  emlékemre 
mindig,  mindaddig,  míg  szeretni  fogsz.  Ezek  lesznek  a  Samu  für- 
tök, az  én  fürteim  Rózám,  s  ha  találkozunk  viszont  és  meglesznek 
fürteid,  nem  kérdezem,  szeretsz-e  még?  De  ha  fürteid  eltűnnek 
onnan,  lesz-e  bár  divat,  vagy  nem,  ne  szólj  egy  szót  sem  .... 
érteni  foglak,  hogy  többé  nem  szeretsz.  Ha  a  Samu  fürtök  eltűn- 
nek, jele  lesz,  hogy  szerelmed  is  eltűnt  kebledből."^ 

Mária  Terézia  után  a  gondozott  alacsony  frizurákat  a  magasra 
eifésült,  szélesen  kiterjesztett  Tupe  álla  Persien  (Tupeé  a'la 

'  Nemes-Nagy:  192.  1. 
^  Déryné:  11.  k.  49   1. 
'  U.  0.  I.  k.  133.  1. 
'  U.  o.  11.  k.  161.  1. 
=  Déryné:  I.  k.  277.  1. 

Persien)  váltotta  fel,  melyet  fejpárnával  ínég  jobban  magasíttottak 
s  ezt  a  magasító  részt  si  nyon-nak  (chignon)  nevezték.^  Az  ilyen 
gyakran  fél  rőfnyire  feltornyozott  hajviseletet  szólja  meg  a  nótárius 
következő  soraiban  : 

„Mint  a  csányi  torony,  úgy  áll  elöl  haja, 
Tudom,  van  fejének  horgas  löktől  baja. 
Hátul,  a  dombjába  férne  egy  méh  raja. 
Nem  dagadt  ily  nagyon  a  Balaton  raja.*  ^ 

Mire  felel  a  frizura  tulajdonosa : 

„Nem  mint  csányi  torony,  de  álla  Persien, 
Van  fodrozva  hajam,  magasan  s  mereven, 
Hátul  azért  dombos,  mert  fekszik  fejeikén 
S  ez  neveztetik  (chignon)  Sinyonnak  a  nevén."  ^ 

Találkozunk  vu  ki  i-viselettel  is.  „Szegény  anyám  —  mondja 
egyik  adatunk  —  mindig  a  vuklijaimba  kapaszkodott,  ha  meg  akart 
büntetni."  *  Mikes  Mária  levele  szerint  az  erdélyi  nők  a  főkötöhöz 
kettésimitják  hajukat,  megégetik,  egybetupirozzák,  pántlikával  le- 
kötik s  úgy  teszik  fel  a  fökötöt,  hogy  kétujjnyi  tupe  látszik  ki  alóla.'' 
Az  alsóbb  néposztály  simán  viselte  haját,  elül  kettéválasztva  a  kö- 
zépen, hátul  fonatba  leeresztve,  pántlikával  megkötve  ^  vagy  fel- 
kontyolva.'  Egyes  vidékeken  pedig  elül  négy-négy  ágba  fonták  a 
hajukat.^ 

A  haj  díszítése  különféle  volt.  Használtak  gyöngyös, 
drágaköves  fésűket,'^  brilliántos  hajtüket,^''  a  feltornyozott  hajhoz 
structollat  és  a  kuklikó  (coquelicot)  nevű  rikító  vörös  pántlikából 
való  bokros  maslit.^^  A  fürtöket  gyakran  fekete  bársonyszalaggal 
választották  el  egymástól,  melyre  olykor  fehér  g>öngyöt  varrtak  i^^ 
ez  utóbbinak  nagyszemü  fajtáját  magában  is  alkalmazták  díszül.'^ 

'Neme  s-Nagy  :  199.  1. 
-  G.  X.  r.  94.  1. 
'  U.  o. 

*  Déryné:  1    k,  166.  1. 
"  Vay  S.  :  54.  1. 

•  Bikkesy-Timlich:  12.  t. 

''  Pozsony  város  látképe.  Orsz.  képt. 

'  Vay  S.:  200.  1. 

'-'  Ötv   lajstr.  72.  1.  III.  Terem. 

'"  G  :  X.  r.  90.  1. 

"  Nemes-Nagy:  199.  1. 

'-  Déryné:  11.  169.  1. 

"  U.  0.;  161.1. 

A  mágnásnők  értékes  diadémekkel  ékesítek  hajukat,  melyek  arany- 
ból, ezüstből  készült  munkák  voltak,  tollforma  gyémántdíszítmény- 
nyel,^  vagy  násfábói,  boglárból  összerakva,  topázzal,  rubinttal  ékítve.^ 
Menyasszonyok  és  fiatalabb  lányok  inkább  virágdíszt  viseltek.-'  így  Fáy 
Rózsika,  e  kor  híres  szépségű  lánya,  egyetlen  fehér  rózsával  ékíté  haját.* 
A  hajat,  hogy  szilárdul  megállhasson,  kenőccsel,  pomádéval 
kenték  be.^  A  vörös  haj  sötétebbé  tételére  a  topolyapomádét  használ- 
ták," meg  az  ú.  n.  Makassar-olajat.^  Szokásban  volt  a  hajból  több 
röf  hosszúságú  hajláncot  fonni,  mit  aztán  aranycsattokkal  össze- 
foglalva ékszer  gyanánt  is  használtak.* 

Fejdíszek  és  kalapfélék. 

A  női  fejrevalók  közül  a  párta,  mely  a  magyar  női  viselet- 
nek minden  időben  egyik  specialitása  volt  a  XVIII.  sz.  végén  meg- 
ritkul, úgyszintén  a  fej  kötő  is,  s  helyettök  idegen  hatás  alatt 
inkább  a  kalapok  terjednek  el.  A  csipkés- gyöngyös  főkötők  helyett 
a  német  főkötők  jönnek  divatba.  A  fiatal  nők  fej  ékét  rendesen  a 
fátyol  egészítette  ki.  A  párta  József  uralkodása  alatt  annyira 
megritkul  Naláczy  József  szerint,  hogy:  „1791-ben,  mikor  Kolozs- 
vártt  II.  Leopold  királynak  az  országgyűlésen  megesküvénk  s 
kisasszonyaink  a  nagy  nemzeti  igyekezetben  magyarosan  akarának 
öltözni,  a  kisasszonyok  pártát  nem  kapának,  alig  volt  egynehány- 
nak, a  gróf  Mikóné  eladólányát  gróf  Mikó  Katát,  most  pedig  gróf 
Bethlen  Farkasnét  a  feleségem  segíti  ki  igen  szép,  orientál  gyön- 
gyös pártájával."  ■'  1792-ben  pedig  Mikes  Mária  írja  Teleki  Borbálá- 
hoz, hogy  a  diétára  mind  bogláros  pártát  csináltatnak.  ^" 

Párta  helyett,  mely  csak  a  hajadonok  viselete  volt,  az  asszo- 
nyok főkötőt  hordtak,  mit  „b  ú  f  ö  d  ö"-nek  is  neveztek.  ^'  „Esküvőm 


*  Lipcsey  Mórné  birtokában.  Ö  t  v.  lajstr. :  103.  1.  III.  Terem. 
-  Gr.  Széchényi  Dénesné  birt.  Ötv.  lajstr.:  71.  1.  III.  Terem. 
'  Déryné:  1.  192.  I. 

*  U.  o. :  120.  1. 
^  Q. :  X.  89.  1. 

'  Déryné:  I.  k.  73.  1. 

^  U.  0. :  324.  I. 

'  U.  o. :  378.  I. 

'  b.  Naláczy  J.  Emlékiratai.  (Hetilap.  1853.  évf.  76—77  sz.) 

^'^  V  a  y  S.  53.  1. 

1'  Déryné:  I.  k.  322.  1. 

után  —  Írja  korának  egyik  asszonya  —  beavatásra  kellett  mennem. 
Mérey  consiliáriusné  szép  kis  magyar  csipkés  főkötöt  csináltatott, 
azt  a  fejembe  nyomták  erővel,  ki  nem  állhattam  a  fökötöt,  amint 
feltették,  hajfürtjeim  hátul  is  mind  kibújtak  a  fökötö  alól,  olybá 
képzeltem  magamat  benne,  amint  a  tükörbe  néztem,  mint  egy 
kondorhaju  zsidófiu,  de  nem  szabad  volt  letenném."^  A  magya- 
ros fökötö  leginkább  csipkéből  készült,  gyöngydiszszel  vagy 
skofiummal,  melyre  olykor  hátul  csokrozott  hosszú  fátyolt  akasztottak. 
Ilyet  viselt  1.  Ferenc  királyunk  negyedik  hitvese  is."-  Kedvelték  főkö- 
tőnek  az  u.  n.  blondecsipkét,  melyre  diszitésül  gyakran  virágot  is 
tettek.  Darabja  körülbelül  20  forintot  ért.^  Nagy  pompát  fejtett 
ki  főkötökben  Rudnay  Péterné,  kinek  halála  után  100  darab  pom- 
pás arany  főkötőt  találtak  ruhatárában.*  A  téli  főkötőket  bársonyból 
készítették  és  kivül  arany  csipkével  vagy  prémmel  vonták  körül. 
A  díszítés  egyesek  számára  külön  jövedelmi  forrást  jelentett.^  A 
legszebb  menyecskés  főkötők  Jászberény  táján  voltak,"  hol  még 
most  is  divatoznak  az  új  asszonyoknál.  Külön  házi  és  hálófőkötőket 
is  készítettek,  mely  előbbieket  fecskefészeknek  keresztelték  el' 
Ezeket  rendesen  otthon  slepphez  hordták  s  ha  valahova  mentek, 
hogy  díszesebb  legyen,  fátyolt  tűztek  a  tetejére.-  Olykor  a  fátyolt 
főkötő  nélkül  is  felteszik  és  drágakövekkel  ékítik.'-  A  magyar 
főkötőt  először  gr.  Teleki  Pálné  cserélte  fel  német  fökötővel,  mely 
aztán  szintén  divatossá  lett.'''  A  József  korabeli  főkötők  vörös  tin- 
tuchból,  fátyolszövetből  készültek. ^^  Érdekes  főkötőjük  volt  a  sopron- 
vidékieknek. Fejüket  sima  keményített  lepel  fedte,  melyen  átalköíő 
vonul  végig,  ernyője  pedig  bugyos.^-  A  pozsonyiaknak  pedig  a 
nyakon,  a  konty  alatt  meg  van  kötve  és  két  csipkedíszítésü  vége 
hátul  lelóg.^^  A  fátyolok  során  említést  érdemelnek  a  menyasszonyi 

*  Déryné:  I.  k.  198.  1. 

^  ,A  u  r  o  r  a."  :  1822.  címlapján  levő  kép. 

'  D  é  r  y  n  é  :  I.  k.  204.  1. 

'  Vay  S. :  14.  1. 

'Déryné:    II.  k.  342.  I. 

'  U.  o.  I.  k.  130.  1. 

'  U.  0.  1.  k.  18.  1. 

'  Déryné:  I.  k.  18.  1. 

»    Bikkesy-Ti  m  bic  h:  53.  t. 

^"  N  a  1  á  c  z  y  J.  Emlékirata.  (Hetilap  1853.  76  -  77.  sz.) 

"    Nemes    Nagy:   199.  I. 

'2  B  i  k  k  e  s  y-T  i  m  1  i  c  h  ;  33.  t. 

"  U.  0.  6.  t. 

fátyolok  is,  melyeket  divatban  volt  e  korban  elajándékozni.  A  fátyol- 
kelmét gyakran  aranynyal  kihímezték.* 

A  fökötök  mellett  még  inkább  divatoztak  a  nagy  formájú 
kosáralaku  kalapok,  melyeket  sok  virágdísszel  raktak  meg.'-^ 
De  találunk  dobozaiakii  structollal  ékesitetteket  is.^  1790  táján 
jöttek  divatba  a  nagy  forgácskalapok,  melyekről  így  emlékszik  meg 
a  falusi  nótárius : 

„Csodállam  mely  magas  nézvén  tetejére 
Csatolt  nagy  galandot  bársonyból  ö  erre 
Mert  acélcsatt  varrva  volt  ezek  végére  * 

A  XIX.  sz.  elején  kezdődik  az  elől  széles';ernyövel  ellátott  kalap 
divat,  a  mit  empire  ruhához  különösen  kedveltek  és  tollal,  bársony- 
szallaggal,  meg  virággal  díszítettek.  Oly  borzasztó  nagy  eleje  vagy 
„schirmje"  volt  e  kalapnak,  mondja  egyik  adatunk,  mint  egy  sátor, 
úgy  elveszett  benne  a  fiatal  arc,  hogy  keresni  kellett,  hova  bujt  ki 
belőle.^  1825  táján  divatossá  lett  a  ,,Romeo"  kalap,  azaz  olasz 
fejdísz,  fekete  bársonykarimával,  rendesen  tollakkal  vagy  bársony 
galandokkal  díszítve,  mely  az  áll  alatt  össze  volt  gombv>lva."  A 
nyári  kalapokat  fehér  tüllböl,  atlaszból  házilag  is  készítették  s 
rendesen  virágot  szórtak  rá.'  Egyesek  az  arc  befödésére  fátyolt  is 
tettek  fel. « 

Nöi-öltönyök. 

A  nők  felső  ruházata  a  XVIIl.  sz.  végén  teljesen  francia 
hatás  alatt  áll,  csak  az  1790-iki  felbuzdulás  hozta  felszínre  ismét 
a  hagyományos  magyar  ruhadarabokat,  melyeknek  egyike  az  ing- 
vállas vállfűző  volt.  Az  ingva  11,  mely  rendesen  gyolcsból, 
batisztból  vagy  perkálból  készült,^  a  nyak  körül  kivágott  volt  és 
bő  fodros  ujjal  ellátott.  A  kivágás  körül  bőven  díszítették  csipke 
bodrokkal,  nemkülönben  az  ujjak  végén  is  bodrokkal  és  középen 
szallagokkal  ;**^  díszítették   továbbá   oly   módon   is,    hogy   az   ujjat 

1  D  é  r  y  n  é  :    II.  k.  360.  1. 
'Budapest   látképe.    1800.   Orsz.  képt. 
«  U.  0. : 

*  G. :  X.  r.  100.  !. 
'  Déryné:  I.  k.,  231.  1. 
^  U.  o. :  II.  k.,  118.  1. 
'  U.  o. :  II.  k.,  258.  1. 
»  U.  c:  II.  k.,  451.  1. 
"   D  é  r  y  n  é :  I.  k.,  30.  1. 
'"   B  i  k  k  e  s  y  -  T  i  m  I  i  c  h  :  3G.  t. 

szallaggal  összekötötték  úgy,  hogy  kettős  puffot  képezett  s  az 
összekötő  szallagcsokor  közepére  gyöngyös,  bogláros  díszt  alkal- 
maztak.' 

Az  ingván  tetejére  vették  fel  a  fűző  vállat,  vagy  füzömel- 
lényt,*  mit  rendesén  különböző  színű  bársonyból  készítettek  és 
arany-,  ezüst  csipkével,  gyönggyel,  sújtassál  díszítettek;  olykor 
pedig  más  színű  szegélylyel  körülpántoltak.''  Kivágása  rendesen 
mélyen  esett  kör-,  vagy  szívalakban.'*  A  kivágás  alatt  elöl  néha 
gazdag  hímzést  is  találunk.-^  Hogy  a  váll  jól  simuljon  a  testhez, 
sok  halcsontot  varrtak  bele  ;  mint  Déryné  megjegyzi,  ezernyi  hal- 
csonttokkal kitüzdelt  Valijában  úgy  ült  a  fűzönélküli  bojárnők  kö- 
zött, mint  egy  fiók  jegenyefa.'' 

A  vállhoz  hasonló,  vagy  elkülönöző  színű  szoknyát  vettek 
magukra,  melynek  elejét  rendesen  a  kötény  takará  el.^  A  XVIII.  sz. 
végén  még  gyakran  fordul  elő  bő  szoknya  köténnyel,-  de  már  ké- 
sőbb a  kötény  elmarad  és  helyette  az  uszályossá  vált  ruha  alját  sok 
csipkefodorral  és  szallagdíszítéssel  látják  el ;  sőt  az  előkelőbbek 
arany-,  ezüst-  és  rézfoliokkal  is  ékesítik  uszályos  tüllruháíkat,*^ 
majd  gazdag  virágékítménnyel,  hímzéssel  látják  el.^°  Az  egyszerűbb 
és  parasztnők  ruhája  rövid  volt  és  alul  magából  felhajtott,  vagy 
más  színű  kelmével  szegélyezett.^'  A  virágdíszítést  különösen  a  lá- 
nyok kedvelték  alkalmi  ruhákon.  Fáy  Rózsikának  1810-15  körül 
kék  atlasz  uszályos  ruhája  volt  fehér  rózsadísszel.  Menyasszonyok 
igen  szerették  a  nehéz,  fehér  selyem  uszályos  ruhákat,  melyeket 
hímzéssel,  guirlanddal,  blondcsipkével  gazdagítottak,'-  majd  pedig 
fehér  gazirral  úgy,  hogy  helyenkint  zöld  folyandárral  felcsipkedték 
s  az  ágak  végére  egy-egy  rózsabimbót  tettek.'^  A  XIX.  sz.  elején 
divatossá  vált  a  nagy  virágos   delin-ruha.    Ilyen   volt   Gyürky 

^   Mária  Terézia  arcképe.  Tört.  képes.  93.  sz. 

=  D  é  r  y  n  é  :  II.  k.  32.  1. 

'  B  i  k  k  e  s  y-T  i  m  1  i  c  h  :  36.  t. 

^  U.  o. :  12.  1. 

'•  Mária  Terézia  arcképe.  1 793.  Tört.  képes.  93.  sz. 

"Déryné:  lí.  k.  262.  1. 

'  Pozsony  város  látképe  a  XVllI.  sz.  végén.  Orsz.  képt. 

'  B  i  kk  esy-Ti  m  li  eh  :  52.  t. 

"Déryné:  1.  k.  163.  1. 

'°  B  i  k  k  e  s  y-T  i  m  1  i  c  h  :  53.  t. 

"  Pozsony  város  látképe:  a  XVIll.  sz.  v.  Orsz.  képt. 

^'  D  é  r  y  n  é  :  I.  k.  192. 1. 

»  U,  0. 

Polinónak,  elül-hátul  szívalakban  kivágott  japonikával,  mi  annyira 
megtetszett  a  hóbortosságárói  ismert  Vay  Józsi  grófnak,  hogy  meg- 
ígérte, ha  Polin  neki  adja,  reggeH  pongyolának  fogja  hordani,  amit 
meg  is  tett.^ 

A  pongyolát  a  nők  otthoni  öltözéknek  használták,  külön- 
böző színben  és  díszítéssel.  Olvasunk  fehér,  fogadó  pongyoláról 
velencei  csipkefodrozattal,"'  zöld  csipkés  pongyoláról,  nehéz  atlasz 
szallagdíszszel.^ 

Mielőtt  a  nők  ruházatában  áttérnénk  az  idegen  divatú 
és  szabású  ruhadarabokra,  meg  kell  még  emlékeznünk  a  magyar 
ruha  kiegészítését  képező  kötényről  és  övről. 

A  kötényt,  mint  már  említettem  is,  magyar  vállhoz  viselték 
és  többnyire  csipkéből  vagy  tüllből  készítették  arany,  ezüst  leveles 
virágos  hímzéssel.*  Az  öv  selyemből,  bársonyból  készült,  vagy 
boglárokból  és  csattokból  volt  összealkotva.  Találunk  övet,  mely 
ezüst  aranyozva,  áttört  munka,  hat  hosszúkás  pántból,  kagyló 
középrészből  és  hármas  láncból  áll.  A  pántokon  lombdisz  van  három 
virággal,  kettőnek  gyöngy,  egynek  dalmatin  bibéje  van.^' 

Végül  itt  emlékszünk  meg  arról  is,  hogy  a  nők  a  magyarosság 
kedvéért  olykor  még  dolmányt  is  vettek  fel  uszályos  aljhoz  a  váll 
fölé,  melyre  prém  és  zsinórdiszt  alkalmaztak.^' 

Az  idegen  divatú  ruhák  között  különösen  kedvelt  volt  1870. 
körül  a  kaka  dufén  (caca  du  dauphin)  sárgás  zöld  szoknya 
bodros  felső  részszel  a  volan-nal  (volánt)  melyhez  aztán  elkülö- 
nözö  színű  elöruhát  öltöttek  s  ezt  fürészalakulag  kivágták.  Erre 
vonatkozólag  jegyzi  meg   Gvadányi: 

„A  ruhámnak  színét  hívják  Kaka  Dufén 
Ezt  hordja  oly  dáma,  mely  ifjú  s  nem   vén." 

Majd  hozzáteszi : 

„Másképpen  öltözve  semmi  társaságba 
Egy  dáma  nem  mehet  csak  épen  volánba."* 

Az  a  n  g  I  e  z  öltözet,  alján  sok  ráncba  szedett  hússzínű  szövet- 
ből készült  ruha  volt,  mit  hátul    szallaggal    felkötöttek   úgy,  hogy 

^  V  a  y  S.  :  163.  1. 

-  Déryné:  1.  k.  455. 

"  U.  o.  II.  k   257. 

^  2825   sz.    rézmetszet.    Tört.    képes. 

'  Ötv.    lajstr.  133.  1.  Hl.  Terem. 

•^  B  i  k  k  e  s  y-T  í  m  11  c  h  :   52.  t. 

'  G.  X.  r.  99.  1. 

'  ü.  0. 

két  oldalt    puffok   keletkeztek:    ez    az    ii.    n.    buffan    v.  bufán, 
(bouffant)  a  ruhának  táskaszerüleg  lelógó  része : 

„Anglez  neve  vagyon  én  öltözetemnek 

Kupidohasz  színnek  hívják  színét  ennek 

Uj  szín  ez  drága  is,  azért  nincs  mindennek." 

„Szükség  ezt  viselni  m'nden  asszonyságnak 
Nyugvó  kanapéja  ez  ám  két  karjának." ' 

A  XVIII.  sz.  végén  jelenik  meg  a  derékkal  és  ujjal  ellátott 
szoknya,  az  ü.  n.  „viganó",  Madame  Vigano  bécsi  táncosnőről 
elnevezve.-  Ujjai  könyökön  alul  értek  és  másszínü  fodorral  voltak 
körülszegve,  hasonlókép  a  nyak  körüli  kerek  gallér  is.  Derekán  a 
fodrokkal  egyező  színű,  hátul  leffentyűs  öv  díszítette,  mely  a  végén 
pánttal  volt  megcsomózva.'' 

Az  empire- ruha  szintén  a  XiX.  sz.  elején  terjedt  el.  Egy 
darabból  áll  s  a  melltől  a  bokáig  érő  pongyolaalakű ;  dereka  nem 
volt  szabva;  a  mell  és  hónalj  alatt  kötötték  össze  s  annyira  kivá- 
gott volt,  hogy  csak  a  két  váll  csücske  tartotta  össze.  A  váll  körül, 
az  ujj  szélén,  valamint  az  alján  két-kétsoros  csipkediszt  alkalmaz- 
tak, hátul  pedig  a  derék  közepén  laza  csokrot  tettek  rá.* 

A  kabátfélék  során  a  már  említett  női  mente  szerepel  első 
sorban,  mint  magyaros  ruhadarab,  mely  díszuszályhoz  csípőig  ért, 
elül  nyitott  volt  és  prémmel  meg  aranyzsinórral  díszített;  szerettek 
hozzá  hasonló  színű  kucsmát  is  hordani.-^  A  téli  mente  bokáig  ért, 
nyakánál  és  zsebeinél  prémmel  volt  szegélyezve  és  hasonló  színű 
zsinórzattal  díszítve.^'  A  bundákat  erősen  prémezték,  gyakran 
rókabőrrel ;'  kedvelt  szín  volt  a  zöld  (karmazsin)  hamuszín  prém- 
mel. Egy  ilyen  bundát  150  írtért  csinált  a  szűcs.*  A  nőknél  is 
találunk  köntöst  és  palástot,  mit  leginkább  színházi  öltözék- 
hez használtak,  bársonyból  vagy  könnyebb  kelméből  készítve  s 
olykor  gazdagon  díszítve.'-* 


G. ;  X.  r.  103.  1. 
•Neme  s-N  agy;  198.  1. 
Pozsony    város   látképe.  Orsz.  képt. 
Budapest    látképe.  1800.  Orsz.  képt. 
B  i  k  k  e  s  y-T  í  m  1  i  c  h  .  52.  t. 
U.  0.:  13.  t. 
U.  o.:  71.  t. 
Déryné:  III.  k,  27.  1. 
U.  0.:  I.  k.  400-401.  1. 

Idegen  eredetű  kabátféle  volt  a  spanyol  karakó  és  a  fúró, 
(fourreau).  Az  előbbi  bő  felöltő  volt,  ujjain  és  mellén  sok  ránccal. 
Rendesen  a  szoknyától  elütő  színben  készítették.^  A  fúró  hasonlított 
a  férfiak  köpönyegéhez.^ 

Lábbeliek. 

A  lábon  az  úrinők  cipőt,  a  parasztnők  csizmát,  esetleg 
cipőt  viseltek  vagy  lábbeli  nélkül  jártak.  Eleinte  inkább  a  magas, 
később  az  alacsony  sarkú  cipőket  kedvelték,"^  különösen  piros 
színben.  Ha  a  cipő  vagy  csizma  maga  nem  is,  de  a  sarok  piros 
színű  volt.*  Díszcipőnek  az  atlaszból  készült  kivágott  cipőt 
használták,  mely  gyakran  arannyal  volt  hímezve  ^  és  csattal 
ellátva.  Ezeknél  a  sarok  igen  magas  volt,  mit  a  következő  sorok  is 

bizonyítanak : 

„Tévén  lépéseit,  tekintek  lábára, 
Félarasznyi  hosszú  cipeje  csatijára, 
Annyi  magasságú  rávarott  sarkára, 
Csodáltam,  hogv  léphet,  nem  állván  talpára."  '■ 
A  kivágott  selyem  cipőket  különböző  színű  szallaggal  is  fel- 
kötötték.^ A  harisnyát   olykor   az   oldalon    kihimezték.® 

A  csizmák  között  találunk  sárga  kordovány,  piros  stb.  szinűt 
többnyire  magas  sarokkal.'* 

A  ruházat  kiegészítő  részei. 

A  női  ruházatot  kiegészítő  tárgyak  során  meg  kell  még  emlé- 
keznünk a  kendők  különböző  fajairól,  az  ékszerek  és  egyéb  ékít- 
ményekről, nemkülönben  tárgyalnunk  kell  röviden  a  pipere  körébe 
tartozó  cikkeket  is. 

A  kendőfélék  közül  a  nagy  kendők  részint  télen  tettek  jó 
szolgálatot,  mikor  is  nehezebb  virágos  vagy  mintázatlan  szőr- 
kelméből készítették,  vagy  pedig  mint  díszkendőket  vagy  sálakat 
selyemből  különböző  díszítéssel  állították  elő.^**  Divat  volt  a  selyem 

'  G.  •  X.  r.  109   1. 

■'  U.  o.  119.  1. 

'    Pozsony    város    látk.  Orsz.  képt. 

^    Bikkesy-Timlich:    1.  t, 

"    G. :   X.  r.  90.  1. 

'  G.  X.  r.  92.  1. 

'   Déryné:    I.  k.  192.  II.  k.  334.  1. 

*  Pozsony  város   látképe   11.  József  idején.  Orsz.  képt. 

"  B  i  k  k  e  s  y-T  i  m  11  c  h  :  23.  t.,  48.  t. 

'"  D  é  r  y  n  é  :  I.  k ,  76.  1. 

és  tüll  nagykendőket  kézi  hímzéssel  díszíteni.*  Nagy  kelendőségnek 
örvendtek  a  ternó  kendők;  a  szélén  fél  rőfnyi  bordűrrel  voltak 
ellátva,  vörös,  sárga  és  zöld  nagy  kockákra  osztva,  mely  kockák 
tömve  voltak  arabeszkekkel  és  törökös  mintázatokkal.  Egy  ilyen 
ternó  kendő  ára  80  frt  volt  akkor.^ 

A  sálkendők  hosszú,  egyenesre  vágott  kelméből  külön- 
böző színben  és  minőségben  divatoztak.-'  Egyesek  oly  módon 
viselték,  hogy  a  nyakról  leengedve  derekukon  átvették,  hátul  nagy 
csokorra  kötötték  ügy,  hogy  a  csokor  két  rojtos  vége  hosszan 
lelógott.*  A  kisebbfajta  kendőket  vagy  fejen  viselték  a  paraszt- 
asszonyok vagy  vállra  vetve,  esetleg  a  kézben  hordták.-'  Egyesek 
főkötőszerüen  hátrakötötték  kendőjüket.*^  Érdekes  kendőviselete  volt 
a  Veszprém  vidéki  asszonyoknak.  Fehér  gyolcslepelből  a  fej  tetején 
simán  valami  fára  erősítve  elhelyezték  és  oldalt  ernyőalakban 
apácaszerüen  felhajtották  a  fej  körül  ernyőalakban.''  Lakodalmi 
vagy  más  ünnepiesebb  alkalomkor,  mint  egyes  vidékeken  ma  is 
szokásos,  a  kendőket  a  kocsira,  meg  a  lovakra  lobogó  gyanánt 
tűzték  fel.^ 

A  zsebkendőt   vagy   keszkenőt    a   nők    részint   zsebükbe 
dugták,-    részint  a   kézben  tartották,'^   vagy  egyesek  a  nyak  körül 
csavarták.^^  A  kézben  tartottak  azonkívül  legyezőt   is,  melynek 
alakja  ebben  a  korban  igen  megnőtt,  mint  a  nótárius  mondja : 
„Mint  hajó  vitorla  nagy  volt  legyezője."  '• 

A  kézre  nyáron  is,  mint  télen  keztyüt  húztak  nemcsak  az 
előkelőek,  de  még  a  parasztok  is.  Könyökig  érő  ujjhoz  rendesen 
hosszúszárú  ujjatlan  keztyüt  viseltek.'^  Télen  keztyün  kívül  még 
karmantyút  is  használtak.  Barcsay  Ábrahám  írja  gr.  Széchenyi 
Ferenchez   a   következő    sorokat    Parisból :    „Hoztam    neked   egy 

^  Déryné:  I.  k.,  76.  1. 

=  U.  o. :  111.  k.,  6.  1. 

'  U.  c:  11.  k,  272.  I. 

*  2825,  számú  rézmetszet.  Tört.  képes. 

'  B  i  k  k  e  s  y  -  T  i  m  I  i  c  h.  32.  t. 

'  V.  o.:  51.  t. 

'  U.  o.    3.  t. 

'  Vay  S. :  271.  I. 

»  G. :  X.  r.,  80.  1. 

"  Déryné:  11.  k.,  355.  1. 

''  U.  a.:  1.  k.,  431.  1. 

'=  G. :  X.  r.,  90.  1. 

"'  B  i  k  k  e  s  y-T  i  m  \\  c  h  23.  t. 

Canadai  medvekölyök  és  feleségednek  angolai  báránybőrből  készí- 
tett karmantyút.  Ezeket  ajándékul  adom,  mert  a  szürke  lovam  árán 
hatszor  annyi  pénzt  nyertem."  ^ 

A  nők  kezébe  kell  még  adnunk  a  ridiculet  és  a  nap- 
ernyőt. Az  előbbit  a  nők  rendesen  maguk  varrták  és  hímezték 
v^gy  gyönggyel  ékiték.-  Utóbbira  nézve  ezt  olvassuk : 

„  .  .  .  A  más  elötle  ment  és  kiterjesztette 
Parazolját,  képét  a  nap  nem  érhette." ' 


Bővebben  kell  megemlékeznünk  a  női  ékszerek  sokféle- 
ségéről, melyekkel  ebben  a  korban  is  nagy  fényűzést  fejtettek  ki, 
különösen  színházi  és  egyéb  látogatások  alkalmával.  így  olvassuk, 
hogy  Fáy  Rózsikának  homloka,  nyaka  és  ujjai  telve  voltak  köves 
ékszerekkel  és  brilíántokkal.^  Fennmaradt  adataink  igazolják,  hogy 
a  függőkben  igen  kedvelték  az  ezüstöt  aranyozva,  zománccal  és 
gyöngyökkel  ékítve,^  de  olvasunk  láncszerű  lelógó  fülbevalókról  is.*' 
Dérynének  feljegyzéseiben  négy  darab  fülbevalónak  csupán  a 
zálogcéduláját  találjuk  meg.  Ebből  kitűnik,  hogy  Pesten  már  akkor 
is  divatban  volt  ez  a  napjainkban  oly  virágzó  intézmény;  Déryné 
is  ide  küldte  ékszereit  és  többek  közt  a  báró  Jósikától  kapott 
arany  láncát  is.^  A  nyakon  aranylánczon  kívül  gyöngyöt,  szal- 
lagot  vagy  más  ékköves  díszt  viseltek.  A  láncról  olykor  kereszt 
függött  alá  antik  díszítésű  ékkövekkel.  Egy-egy  ilyen  nyakdísz 
akkoriban  500  forintot  ért.®  A  gyöngy  nyakék  közkedveltségü  volt 
minden  ranguaknál.  Mikes  Mária  írja  Teleki  Borbálának  Kolozs- 
várról 1792.  évben  a  következőket :  „Itt  a  gyöngynek,  arany  porté- 
kának annyi  keresője  volt,  hogy  hozzá  sem  lehet  a  drágaság  miatt 
szólni."  '^ 

Majd  így  folytatja  szavait :  „Szememmel  láttam  az  még 
10  rend  csak  valamivel  nagyobbacska,  mint  az  kása  gyöngy,  ötven 
aranyon  fizettek."  ^^  A  napkeleti,  vagyis  a  kásagyöngyöknek  a  latja 


'■  Dr.  Esztegár  László:  Barcsay  Ábrahám  levelei  ....  (T.  T, 
1904.  553.  1.) 

'  Nemes-Nagy.  204.  1. 

'   G.  X.  r.  9ü.  1. 

*  D  é  r  y  n  é  :    1.    k.    120.  1. 

=  Ö  t  V.    1  a  j  s  t  r    77.    1.    III.    Terem. 

''  G.  X.  r.  108.  1. 

'  D  éryné:  11.  k.  385.  1. 

«  U.  a    11.  k.  376.  1. 

»  V  a  y    S.    54.  1. 

"  Vay  S. :  54.  1. 

két  tallérba  esik,  mondja  egy  másik  forrás.^  Kedvelték  a  nagy- 
szemü  fehér  gyöngyöket,^  mit  egy-két-három,  söt  többszörösen  is 
csavartak  a  nyak  körül. ^  Előfordul  a  vörös  korral  is,  melynek 
soraiba  arcképet  illesztettek.*  A  nyakba  kötött  bársony  szallag 
közepére  csokrot  tettek,  melyre  brochot  helyeztek/^ 

Gyönyörű  brochot  kapott  egyik  szinésznönk  Kolozsváron 
jutalomjátéka  alkalmából  gr.  Bethlen  Györgynétől ;  emailleirozott 
arany  pelikán  kilenc  aprójával,  körül  függő  rubint  vércseppekkel, 
melyek  az  aprók  által  az  anya  széttépett  kebléből  lecseppennek  és 
mind  a  kilenc  apró  s  az  anya  szemeiben  is  apró  gyémántkő  ragyo- 
gott.*^ A  gránát  nyakék  is  előfordul,'  nemkülönben  aranyba  foglalt 
gyémánt  is.^ 

Viselték  végül  nyakék  gyanánt  a  már  emiitett,  hajból  font  és 
arany  csattokkal  és  szemekkel  összefűzött  hajláncot  is.'^  Találkozunk 
még  e  korban  is  az  előző  századokról  fentmaradt,  esetleg  átalakított 
násfákkal  is.  Gyönyörűek  vannak  a  Zichyek,  Eszterházyak  birtoká- 
ban és  a  Nemzeti  Múzeumban.  Melldísz  gyanánt  viseltek  egyesek 
spádé  alakú  tűt  is.^^ 

A  karperecek  sorában  a  mindenféle  ékköves  karkötők  mellett 
érdekesek  a  befont  hajból  készültek. ^^ 

A  gyűrűk  között  divatosak  voltak  a  „N  a  p  o  1  e  o  n  -  g  y  ű  r  ű  k," 
kettős  foglalatban  Napóleonnal  és  Lujzával.  Erre  vallanak  Déryné 
szavai  is :  „A  zsidótól  vettem  4  garasért,  akkor  ez  volt  a  divat, 
aranyból  is,  rézből  is."  ^^  Emellett  kedvelték  még  az  ajour-foglalatű 
brilliantos,  —  nemkülönben  a  rózsa  gyűrűket  is.  ^^ 

Tárgyalásunk  folyamán  érintenünk  kell  még  röviden  az  arc- 
festést és   az    illatszereket  is.  Az   arcfestés   a  XVlll.   sz.  végén 


Sokféle:   189.  1. 

Déryné:    II.  k.  161.  1. 

B  i  k  k  e  s  y  -  T  i  m  1  i  c  h  :  52-53.  t. 

Déryné:    II.  k.  332.  I. 

Déryné:    II.  k.  402.  I.  Lendvayné  arcképe. 
U.  0.  172.  I. 

Dérynének  mogyorószemű  nagyságban.  1  sor  =  5  frt.  U.  o. 
Báró  Bánffy  Péterné  nyakéke,  Déryné.  II.  k.  153.  1. 

Déryné:    I.  k.  378  1. 
'  G. :  X.  r.  90. 1. 
'    D  é  r  y  n  é  :  I.  k.  375.  I. 
'  Déryné:  I.  k.  162.  I. 
'  U.  0.;  II.  k.  173-367.1. 

divatozott,  mely  célra  cinobcrt  vagy  berzsenyt  használtak.  Erre  céloz 
a  nótárius  két  esetben  is : 

„Czinóberrel  festett  vala  két  orczája"  ' 
továbbá  midőn  azt  mondja: 

„Berzsenynyel  festette  a  vénség  hibáját"  - 
Találunk  adatot  pirosító  tartóra  is,  mely  rubintokkal  ékesített  liárom- 
rekeszes  makkot  ábrázol  lombdísszel. ^ 

Az  illatosító  szerek  közül  kedvelt  volt  a  heliotrop- 
extract*  Néha  az  illatszert  házilag  is  előállították,  mint  például  a 
popourrit-ot.^  Olvasunk  itt-ott  illatszertartó  palackról,  sőt  illatszer- 
tomyocskáról  is.  Gyönyörű  illatszertartó  torony  volt  e  korból  fenn- 
maradt tárgyak  során  kiállítva  a  küküUömegyei-bizotíság  által 
1884-ben/ 


'  G.:  X.  r.  101.  1. 

'  \J.  o.:  112.  1. 

=•  Ötv.  lajstr. :  78.  I.  III.  Terein. 

'  Déryné:  II    k.  313.  I. 

*  U.  o. :  1   k.  3^5.  1. 

'  Ötv.  lajstr. :  168.  I.  II.  Terem. 


V. 

Viseletünk  kelméi. 

Végezetül  röviden  beszélnem  kell  még  a  ruhák  anyagáról, 
azoknak  beszerzési  és  elkészítési  módjáról. 

Az  alsó  fehérnemüek  készítéséhez  vászont,  gyolcsot,  perkált, 
batisztot  stb.  használtak.  A  finomabb  gyolcskelmét  Parisból  ho- 
zatták, mi  kitűnik  Barcsay  Ábrahámnak  gróf  Széchenyi  Ferenc- 
hez intézett  leveléből:  „Hoztam  kegyes  Társad  számára  egy 
Indiai  festett  gyolcsot,  mit  utolsó  pillanatban  átadtam  Pásztorynak, 
hogy  Társának  gyermekágyi  ajándékul  kedveskedhessen  vele.  Meg- 
vallom, annyival  is  inkább  készebb  voltam  ezen  kis  áldozatra, 
hogy  viszont  barátságtokat  ismerem  és  a  gyolcsnak  színe  is  inkább 
illett  barna,  mint  szőke  menyecske  bőrihez,  Merd'oie,  magyarul 
liba-  vagy  pipeszín,  mely  reflexiót  mikor  vásárlottam  is  megtettem 
volt,  de  olyan  fajinságut  más  színből  nem  találhattam."  ^ 

A  rurnburgi  vásznat  is  kedvelték,  mit  végszámra  hozattak.- 
A  mérték  akkor  még  a  rőf  volt. 

Úgy  a  férfi,  mint  a  női  felső  ruhák  legkedveltebb  anyaga  a 
bársony  volt ;  különösen  királypiros-  és  biizavirágkék  színű. •'^  Posz- 
tóban a  búzavirág  színűt  magyar  posztónak  nevezték.^  Posztó  kel- 
mében azonban  gyakori  a  vas-  és  dohányszínű  is.^  Érdekes,  hogy 
a  búzavirágszín  és  égszínkék  posztó  ruhát  csak  a  nemesek  visel- 
hették.^ A  polgárok  színe  a  zöld  volt.'  Előkelőek  igen  szerették  az 


'  Dr.  Esztergár  László:  Barcsay  Ábrahám  levele  gr.  Széchenyi 
Ferenchez.  (T.  T.  1904.  553.  1.) 
^  Déryné:  111.  k.  9.  1. 
"  D  é  c  s  y :  383.  1. 
'  Kazinczy:  139.  1. 
»  U.  o. 

•*  M  11  1.  m  a  g  y.  t  ö  r  t.  :  VÍII.  k.  477.  1. 
"  M  i  1 1.  m  a  g  y.  t  ö  r  t.  :  Vili.  k.  492.  1. 

arany-  és  ezüstfonallal  kivarrott  kelméket.^  Maga  a  nádor  1792-ben 
ilyen  kelméjí^í,  pillangókkal  és  drágakövekkel  kivarrott  ruhát  viselt." 
A  béléskelme  elegánsabb  ruháknál  világoskék,  rózsaszín  stb.  tafota,^ 
téli  kábátoknál  többnyire  prémes  kelme. ^  Csak  a  század  derekán 
kezdik  alkalmazni  az  eperjesi  szöszvásznat  a  férfiruhák  béleléséhez. "• 

Férfiruhák  fődísze  a  prém,  zsinór  és  gombozat  volt.  A  róka- 
torkos mentéket  gyakran  öt  sor  arany-,  ezüst  gombokkal  és  arany- 
zsinórzattal,  sőt  sújtassál  is  diszítették.*^  A  XVIII.  sz.  végén  igen 
sűrű  a  zsinórozás  és  a  paszománttal  való  díszítés,  míg  a  XIX.  sz. 
elején  a  vitézkötéses  zsinórzat,  meg  a  virág  és  levéldiszítés  jön 
divatba.'  A  kivarrás  sokszor  kézihimzés  volt  arany-  és  ezüst- 
szálakkal."* 

Hogy  a  gombokat  mily  pazarul  alkalmazták,  kitűnik  ama 
megjegyzésből,  mely  szerint  a  mi  ,, felső  ruhánk  azért  nem  tetszik 
a  németnek,  mert  a  szűcs  a  gombkötő  munkát  igen  drágítja 
szükségtelenül."'-^ 

A  nők  a  kelmék  terén  a  feltűnő  színeknek  hódoltak  a  XVIll. 
sz.  végén. ^"^  Kedvelt  kelméjük  volt  az  echt  bársony,  mit  olykor 
virág  és  levéldísszel  hímeztek  ki.'^  Továbbá  a  nehéz  selyem 
kelmék,  melyek  gyakran  két  színt  játszottak.^"'  A  chamois  szinü 
atlaszkelmét  zseniliennel  kivarrva  többnyire  Parisból  hozatták.^  ^ 
A  posztókelmék  közül  a  verddragon  zöld  szinű,  veres  pontokkal 
pettyegetett  marseillesí  kelme  divatozott.^*  Gyakori  továbbá  a 
hochroth  batisztkelme  is  virágdíszszel  áttörve;''^  azonkívül  a  creppe, 
tulle  anglaís  stb.  kelmék.^ ^  Egy-egy  ruhára  átlag  12  rőf  kelmét 
használtak  fel.^' 


'  D  é  c  s  i  :  583.  i. 
2  U.  o.  564.  I. 
"  V  a  y  S. :  174.  1. 
^  D  é  r  y  n  é  :  I.  k.  324.  1. 
"  Honművész.  1841.  évf   408.  1. 
•■  Decsi:  335.  1. 

'  hg.   Koháry  Ferenc,  gr.   Brunschvich   József   és    Szögyény   Zsigmond 
arcképei.  (Mii.  magy.  tört.:  IX.  k.,  87—139—155.  1.) 
'  Déryné:  I,  k.,  79.  1. 
•  S  o  k  f  é  1  e  :  IV.  170.   1. 
■"  G.  :  X.  r.,  89.  !. 
1'  D  é  r  y  n  é :  I.  k.,  178.  1. 
'^  U.  a. :  II.  k.,  293.  I. 
"  D  é  r  y  n  é  :  II.  k.,  293.  I. 
»  G. :  VII   r.,  51.  I. 
1^  Déryné:  II.  k.,  217.  1. 
"  U.  o. :  408.  I. 
"  U.  0. :  396.  I. 

A  női  ruhák  leggyakoribb  dísze  előkelöeknél  az  aranycsipke, 
a  blonde  csipke,  továbbá  a  selyem,  bársony  és  virágdísz.^  A 
XVIII.  sz.  végén  különösen  divik  a  vörös  ,,kuklikó"  szallagdisz 
(quoquelicot).^  Előfordul  továbbá  a  gyöngyös,  csattos  és  bordíírös 
díszítés  is.^ 

A  kelmék  legtöbbje  külföldről :  Parisból,  Bécsből  került  hoz- 
zánk, de  találkozunk  honi  kelmével  is.  A  hazai  vásárok  közül  a 
jászberényiek  voltak  híresek  1790.  táján.* 

Az  előkelőbbek  a  varratást  is  leginkább  külföldön  végeztették. 
Az  1800.  évi  januári  udvari  bálra  a  bécsi  udvari  theatrum  szabójai- 
nak 55  legénye  dolgozott  a  báli  ruhákon.'^  Van  adatunk  azonban 
arra  is,  hogy  itthon  dolgoztattak,  vagy  épen  maguk  varrtak.  A  mis- 
kolci bálra  pesti  szabónál  rendelt  ruhát  Platthyné.*^  Kassán  a  három 
Benyák  nővér  varrt  csinos  ruhákat.^ 

Az  úri  dámák  a  Bécsi  Divatlapot  járatták ;  ^  a  kevésbé  tehe- 
tősek maguk  rajzolták  elő  ruhaszabási  mintáikat,  sőt,  hogy  öltöz- 
ködésük minél  takarékosabb  legyen,  egyesek  maguk  szőttek- 
fontak vagy  a  régi  kelmét  újjá  festették  házi  szerek  segítségével," 
mert  bizony  egy-egy  díszesebb  ruha  varratása  70  frtba  is  bele- 
Került.^''  Mégis  voltak,  kiknek  minden  szebb  színű  selyemből  volt 
ruhájuk.  ^^ 

Akadnak  is,  akik  panaszkodnak  a  nagy  fényűzés  ellen, 
mely  szerintök  nemcsak  a  család,  de  a  haza  anyagi  helyzetét 
is  megingathatja.  Decsi  János  szerint :  „A  selyem  materiákkal 
s  posztókkal  kereskedő  kalmárok  meggazdagodnak,  a  nemesek 
pedig,  sőt  a  városok,  polgárok  is  megszegényednek  a  nagy  pompa 
és  ruhákban  való  telhetetlenség  miatt."  *-  A  nőkre  vonatkozólag 
meg  ezt  olvassuk :  „A  mi  nagyanyáink  nem  jártak  oly  szép  öltö- 
zetben, mint  most  feleségeink,   de  egyszerű  tekintettel  átláttak  min- 

'  Déryné:  II.  k.,  395.  I. 

'  G. :  X.  r.,  99.  1. 

'  Déryné:  II.  47—160.  1. 

*  V  a  y  S. :  80.  1.  (V.  ö.  Déryné:  II.  k.  395.  1.  V.  ö.  1.  k.  30.  1.) 
•^  V  a  y  S. :  82.  1.        • 

•  D  é  r  y  n  é  :  I.  k.  378.  1. 
'  U.  o. :  III.  k.  19.  1. 

'  U.  o. :  III.  k.  45.  1. 

"    Déryné;    I.  k.  21-95.  I. 

'"  U.  o.  178.  1. 

"  U.  o.  120.  1. 

"  D  é  c  s  y  :  276.  1. 

dent,  ami  a  háznép  javára  szolgálhatott,  nem  terjeszkedtek  úgy  ki, 
nem  voltak  minduntalan  házaikon  kivül  .  .  ."  ^  Majd  így  folytatja 
a  sorok  írója :  „A  mi  asszonyaink  nem  ismernek  nagyobb 
gyötrelmet  a  rendes,  egyforma  életnél :  ők  a  hiúságnak  és  pompá- 
nak szemfényvesztő  játékai  nélkül  nem  lehetnek  el  .  .  ."^ 

S  ime !  E  fényűző  kor  hajnalán  előttünk  áll  II.  József,  a 
király,  a  császár,  egyszerű  foltos  kabátjában.^  Dicsérete  nem  lehet 
más,  mint  ami  lovagszobrán  áll :  ,,Saluti  publicae  vixit,  non  diu 
sed  tutus."  ,,Feláldozá  magát  nagy  ideáinak ;  a  jót  szivesebben 
senki  sem  akarhatja  .  .  .  Nagy  volt,  de  szerencsétlen  .  .  ."^ 


*  K  i  s  J  á  n  o  s  cikke.  (Élet  és  Literatura  1S26.  9. 

>  U.  o. 

M<  a  z  i  n  c  z  y  :  P.  E,  18.  I. 

"Toldy    Ferenc:  Életr.  Emi.  I.  k. 

Gvadányi  József:  Egy  falusi  nótáriusnak  budai  utazása.  1790.  =  G. 

ruhanemííeket. 


TARTALOM. 

Oldal 
Bevezetés  ..    _-  -  —    -  —  _  _  —    -    -    —  —    -  5 

I.  A  francia  divat  hatása  a  magyar  viseletre  ...  —  —  - -  8 

II.  Visszahatás   az  idegen  divat  ellen  1790-ben     ...  .-.  -      15—22 

ill.  Férfi    viseletek.  1.  Bajusz,  szakáll  és  hajviselet:  Paróka.  Copf. 

Vukli.  Hajtáska  —  2.  Kalapfélék:  Süveg.  Kalpag.  Kucsma. 
Háromszögletű  kalap.  Tót  kalap.  Fehér  kalap.  Kaskéta  sapka. 
—  3.  Rnhanemüek :  Fehérneműek  Nyakravaló.  Öltönyök.  Mel- 
lény. Kurta.  Dolmány.  Atilla-dolmány.  Dóka.  Spenczer.  Mente. 
Mentekötö.  Nadrág.  Plundra.  Pantalon.  Frakk.  Bekecs.  Ködmen. 
Bunda.  Szűr.  Köpönyeg.  Palást.  Köntös.  Kaput.  —  4.  Lábbeliek : 
Csizma.  Cagnola-csizma.  Topán.  Csattos-cipö.  Papucs  Saru. 
Száras-sarú.  Deli-sarú.  Bakancs.  Sarkantyú.  Cipészek  Harisnya. 
Kamásli.  -  5.  Az  öltözet  kiegészítő  részei:  Keztyű  Joquemar- 
keztyű.  Zsebkendő.  Zsebóra.  Lánc.  Gyűrű.  Érem.  Csatt.  Kapocs. 
Pénztárca  Pipa.  Dohányzacskó.  Burnótszelen:e.  Bot.  Sétapálca. 
Spadés-pálca.  Kutó.  Koszperd.  Ostor.  Buzogány.  Csákány. 
Díszfegyverzet.  Fringia.  Kard.  Kardhüvely.  Kardkötő.  Tarsoly      23—40 

IV.  Női  viseletek.  Hajviselet:  Fürtös  hajviselet.  Tupe  álla  Persien. 

Vukli  viselet.  Hajdiszités.  —  Fejdíszek  és  kalapfélék:  Párta. 
Fátyol.  Főkötő.  Magyar  főkötő.  Kosárkalap.  Ernyős  kalap. 
Romeo  kalap.  —  A^óY  öltönyök :  Ingváll.  Füzőváll.  Szoknya. 
Uszályos  ruha.  Kötény.  Öv.  Kakaduién.  Volán.  Anglez.  Buffan. 
Viganó.  Empir  ruha.  Kabátfélék.  Mente.  Bunda.  Köntös.  Palást. 
Karakó  Fúró.  —  Lábbeliek:  Cipő.  Csizma.  Diszcipő.  Harisnya. 
A  ruházat  kiegészítő  részei :  Kendőfélék.  Ternó  kendő.  S?l- 
kendő.  Kezkenő.  Legyező.  Keztyű.  Karmantyú  Ridicule.  Nap- 
ernyő. Ékszerek.  Fülbevaló.  Nyakék.  Melldisz.  Karkötő.  Gyűrű 
Arcfestés.  —  Illatszer    ... -..  ...  - ...      41—53 

V.  Viseletünk  kelméi.  A  fehérneműek  anyaga.    Férfikelmék.    Díszí- 

tésük. Női  kelmék.  Diszitési  módjuk.  Varratás.  Fényűzés...  ...      54—57 

A  dolgozat  forrásai  ...  ... .- 58 


l 


%,^^^ :  síé>^ 


g^         *'■       ^'■■i'      '^'..   1 


mr^'^^'m^^ 


*c 


■■  ■    ■  M 


